text:
Kushone ingane idutshulwa yiphoyisa
2013-02-18 12:03
Johannesburg - Iphoyisa lasePalmietfontein, ngase-Aliwal North, e-Eastern Cape, lisolwa ngokudubula libulale umfana oneminyaka engu-14 ubudala, kusho abe-Independent Police Investigative Directorate, ngoMsombuluko.
Okhulumela i-Ipid uMoses Dlamini uthi umfana udubuleke ngesikhathi amaphoyisa ezama ukuvimba umphakathi ekuhlanganeni ngaphandle kwemvume, ngoLwesihlanu.
Umphakathi uhlakazekile isikhashana nokho waphinde wahlangana.
"Kusolakala ukuthi amaphoyisa atheleke kule ndawo, afike ahlukumeza izakhamuzi, azidubula."
Amaphoyisa kuthiwa enze lokhu egqoke izigqoko ezifihla ubuso, kuthiwa abafanyana baphoqwa ukuthi bashaye ama-push up, neminye imikhuba eyenziwa uma kujinywa.
"Kuthiwa batshelwa ukuthi abagijime, besagijima amaphoyisa adubula ebhekise ngakubo kwase kushayeka oyedwa washona."
Ingane ishonele endaweni yesehlakalo.
Ngaphansi kwesigaba-33 se-Ipid Act, lokhu kuphambene nomthetho, kusho uDlamini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


c: text/html

text:
Ukukhathazeka ngokunyuka kwe-HIV e-Australia
2012-10-17 07:21
Sydney - Ucwaningo lutshengise ukuthi izinga labantu abanesandulela ngculazi linyuke ngo-8% ngonyaka odlule, lagxuma laya ku-50% kule minyaka eyishumi esidlulile, kusho izishoshovu zezempilo nezithi lolu daba ludinga ukusukunyelwa.
Umbiko waminyaka yonke nge-HIV, i-hepatitis nezifo ezisulelana ngokocansi e-Australia utshengise ukuthi zingu-1 137 izigameko ezintsha ezibikwe ngo-2011 -- nokungukunyuka ngo-8.2% kusuka ku-2010.
I-University of New South Wales, nekuyiyona eqoqa izibalo ithe lokhu kunyuke ngengxenye kule minyaka eyishumi eyedlule.
UDavid Wilson, noyisikhulu seKirby
Institute, nguye odalule lokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP

robotstxt: allowed

filter: keep


text:
Ubashiye bedidekile uCapitec
2013-01-07 15:03
Cape Town - Isikhulu ebhange lakwaCapitec uCharl Nel, uthe amakhasimende aleli bhange awadingi ukuthi atatazele, kulandela isiphithiphithi sangeSonto, ngesikhathi amakhasimende ethola imilayezo ethi kunezimali ezidonswe emakhadini.
UNel utshele abeFin24 wathi abanikazi bezitolo ekwakuthengwa kubo, yibo abathathe isikhathi ukuveza lama-transactions, wathi azikho izimali ezidonswe ngokungemthetho.
Abanye abanikazi bamakhadi bathi kudonswe imali yezimpahla abazithenga maphakathi nenyanga eyedlule.
Abafundi beZindaba News24, basilandisa ngokwenzeke emakhadini abo:
UThuli Mtshali uthe: Ngiyithole ngo-01:55, ngivukele esitolo ekuthiwa sodonse imali yami bathi abazi bona angiye ebhange. Kuthathwe u-R116.34.
ULucas Majozi uthe: Nami ngingomunye odonselwe imali yezimpahla engazitenga esitolo eGreytown, KwaZulu-Natal.
Ngicishe ngaquleka kodwa kuthe sengibala kahle ngathola ukuthi cishe akunamonakalo, nokho ngizothuphuthuma ebhange ngiyobhekisisa.
U-Isaac Ayoba uthe: Kwenzekile nakimi, ngizoya kwaCapitec ngoba ngiyifuna ibuyile imali yami engu- R200, ngithukuthele kabi!
UNonhlahla Kimmy uthe: Ngiwutholile kodwa owento endala engangiyithenge ePick&pay ngo-R136.
UMshazi Hloboz uthe: Kimi umlayezo ungene ngo-02:51, inkulu kakhulu imali ehambile.
Ngiyafisa ukwazi kuthi kumel engenze njani, ngithole noma zizobuya yini izimali zethu.
UHleh KamaNgubane Shoba uthe: Umlayezo ungene ngo-03:51, uthi ngithenge kwaWoolworths, eBridge City, KwaZulu Natal, ngithenge ngo-R500.
Inkinga ikona ukuthi angikaze ngilisebenzise leli khadi, ngilivule ngoDisemba.
Uma bethi inkinga ayikho ngakubo kumele basho ukuthi ingakuphi!
UNonjabulo Mlotshwa uthe: Mina ngathenga mhlaka-24 Disemba, yadonswa imali. Manje kungena omunye umlayezo futhi uthi kudonse imali efanayo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Zimkhalele owebe impesheni
2011-08-22 16:28
Durban - Zimkhalele emsebenzini owesilisa osebenza ehhovisi lezimpesheni eThekwini, osolwa ngokuqola owesifazane imali engu-R28 000 yempesheni yakhe yokugula ebivaleke kusukela ngo-2008, kubika iphephandaba iSolezwe.
Lona wesilisa kuthiwa usebenzisana namantombazane thizeni awabiza ngabammeli.
Okhulumela amaphoyisa aseThekwini uKaputeni Khephu Ndlovu uthe umsolwa uboshwe ngoLwesihlanu emini ngemuva kokuba uNompumelelo Jali, 49, evule icala ngokuqolwa kwakhe impesheni.
UJali ubephunyelwe yimali engu-R43 380 yempesheni yakhe. Umsolwa wamqola enye ingxenye ka R28 000 wamshiya no R15 380 kuphela.
Ngokusho kukaJali waseNagina ngaseMariannhill, wathola ucingo kulona wesilisa ngoJulayi 1 olwathi akafike emahhovisi ezempesheni ngoJulayi 4 njengoba wayebhalisele imali yempesheni eyabe ivaleke ngo-2008.
Amaphoyisa akakavezi lutho ngabanye abasolwa.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Isaziso Kubavakashi BaseSimangaliso – Isexwayiso ngoshaka
Mvakashi othandekayo,
iSimangaliso Wetland Park Authority sithanda ukukhumbuza abavakashi ikakhulukazi abavakashela emabhisi eSt Lucia ngobukhona boshaka.
Oshaka abaziwa nge Zambezi (Bull) shark yibona abavamile olwandle lwethu kanti phakathi nesonto eledlule, baphinde babonakala olwandle ngase Jabula Beach. Awekho amanethi okuvimba oshaka kulo lonke ulwandle oluvikelekile lwaseSimangaliso. Oshaka yizilwane ezizingelayo ezibalulekile kanti bavikelwe ngokomthetho wokongiwa kwemvelo yasolwandle.
Abavakashela olwandle bayelulekwa ukuthi ukubhukuda akukhuthazwa, hhayi nje kuphela ngenxa yokutholakala kwalezi zilwane kodwa namagagasi anamandla anobungozi.
Ukwelekelela abavakashi ngokuphepha ebhishi, kuqashwe abaqaphi abangu-38 ukuba sogwini lwesiSimangaliso oluingaphezu kuka-200km ngalesi sikhathi esibucayi kakhulu samaholidi, kanye nabahlengi ababili ebhishi ngalinye eJabula, Main naseCape Vidal.Abaqaphi bazoba semabishi amahora ayisishiyagalombili ngosuku futhi babonakale ngezikibha namakepisi aseSimangaliso. Sicela uhloniphe izixwayiso ezinikezwa abaqaphi abazosebenzisa izimpempe ukuze bamemezele futhi bacebise abathintekayo uma kunesidingo sokushiya amanzi ngenxa yobungozi obusolekayo.
Isikhulu esiphezulu se-iSimangaliso u-Anis Karodia uthi: “Sinxusa bonke abavakashi emabishi ukuba baqaphele ukuqinisekisa ukuthi bajabule futhi bavikelekile eSimangaliso kulesisikhathi samaholidi. Uma kukhona izigameko eziphuthumayo sicela ushayele lenombolo u-082 797 7944 nemininingwane. ”
Siyabonga.


text:
Hlala Ukhuthele Enkonzweni
UKUTSHUMAYELA ngumsebenzi oqakatheke kulayo yonke emhlabeni lamuhla. Kumele ukuthi lawe ukubona kuyisibusiso ukuncedisa emsebenzini wokwenza abafundi njengoba uyinceku kaJehova. Lanxa kunjalo akulula ukuthi amaphayona labamemezeli bahlale bekhuthele enkonzweni ngenxa yokuthi bayake bahlangane lobunzima.
Abanye abamemezeli babathola nzima abantu abangaxoxa labo nxa betshumayela endlini ngendlu. Kungenzakala ukuthi abantu abanengi bayabe bengatholakali emizini yabo. Lanxa abanye bayabe bekhona sibili, bayabe bengafuni ukulalela baze babaphathe kubi abamemezeli. Abanye abamemezeli balensimu enkulu futhi elabantu abanengi abemukela izindaba ezinhle zoMbuso, kodwa bakhathazwa yikuthi bazafa bayiqeda yini insimu yabo. Kanti njalo abanye asebeleminyaka eminengi betshumayela bangabe sebephela amandla ngoba babengakhangelelanga ukuthi kuzaze kufike isikhathi lesi ukuphela kungakafiki.
Akusimangalisi ukuthi bonke abantu bakaJehova bahlangana lobunzima obenza ukuthi bacine bengasela dlabuzane emsebenzini wokutshumayela. Phela siphila emhlabeni obuswa ‘ngomubi’ uSathane uDeveli, yikho ukutshumayela umlayezo kaNkulunkulu osindisa abantu kungeke kube lula.
Ungathandabuzi ukuthi uJehova angakusiza ukuze uphumelele kungelani lokuthi uhlangana labuphi ubunzima ekutshumayeleni izindaba ezinhle. Pho ungenzani ukuze uhlale ukhuthele enkonzweni yobuKhristu? Ake sehle lodaba sizwe.
NCEDA ABAMEMEZELI ABATSHA
Kubhaphathizwa abantu abanengi kakhulu umnyaka ngamunye besiba ngoFakazi bakaJehova. Mhlawumbe lawe usanda kubhaphathizwa. Akuthandabuzwa ukuthi ungafunda okunengi kulabo asebeleminyaka eminengi betshumayela. Kanti njalo nxa usuleminyaka eminengi ungummemezeli woMbuso, kungaba kuhle ukuthi uncedise abamemezeli abatsha.
UJesu wayekwazi ukuthi kwakumele anike abafundi bakhe imilayezo ukuze baphumelele emsebenzini wokutshumayela njalo wabatshengisa lokuthi kumele bawenze njani umsebenzi lo. (Luk. 8:1) Lathi lamuhla kumele sifundise abanye ukuze labo baphumelele emsebenzini wokutshumayela.
Akumelanga sibone angani ukuphuma ekutshumayeleni yikho kodwa okuzakwenza ukuthi ummemezeli omutsha enelise ukufundisa. Kuyabe kumele aqeqetshwe ngummemezeli olomusa lothando. Ummemezeli lo angamfundisa izinto lezi ezilandelayo: (1) ukuthi angalungiselela njani azakutsho ekutshumayeleni, (2) ukuthi angenzani ukuze enelise ukuxoxa labantu emgwaqweni kumbe endlini ngendlu, (3) ukupha abantu amabhuku, (4) ukuthi angenzani nxa esebuyela ebantwini ake waxoxa labo, (5) lokuqalisa izifundo zeBhayibhili. Ummemezeli omutsha angafunda okunengi nxa ekhangela ukuthi ummemezeli omncedisayo ufundisa njani abesemlingisela. (Luk. 6:
XOXA LOMUNTU OSEBENZA LAYE EKUTSHUMAYELENI
Kwezinye izikhathi umuntu ongaxoxa laye ukholise kungaba ngumuntu osebenza laye ekutshumayeleni hatshi abantu obatshumayezayo kuphela. Khumbula ukuthi uJesu wathi ethuma abafundi bakhe ukuthi bayetshumayela wabathuma “ngababili.” (Mak. 6:7) Njengoba babesebenza bonke babekhuthazana njalo baphane idlabuzane. Yikho-ke ukusebenza lomuntu esikhonza laye enkonzweni kusinika ithuba ‘lokuqinisana.’
Lingaxoxa ngani? Lingaxoxa ngezinto ezikhuthazayo elike lahlangana lazo. Mhlawumbe ungamtshela okuthile okuthole uzifundela uwedwa kumbe ulemuli yakho. Nxa kukhona okuzwe emihlanganweni okukhuthazayo lingaxoxa ngakho. Kwezinye izikhathi uyabe utshumayela lomuntu ongajayelanga ukuhamba laye. Uyakwazi yini ukuthi walithola njani iqiniso lokuthi kuyini okwamenza wangathandabuzi ukuthi le yinhlanganiso kaJehova? Lingaxoxa langemisebenzi yenkonzo ake wayenza kanye lokuthi yiziphi izinto ahlangane lazo ekukhonzeni uJehova. Lawe ungamtshela ngokuthi kuyini owahlangana lakho. Ukusebenza labanye enkonzweni kusinika ithuba elihle lokuqhubeka ‘sisakhana’ kungelani lokuthi abantu esibatholileyo bayalalela kumbe hatshi.
THUTHUKISA INDLELA OTADITSHA NGAYO
Nxa sifuna ukuhlala sikhuthele enkonzweni, kumele sizame ukuthuthukisa indlela esitaditsha ngayo njalo sinamathele kulokho esikuhlelileyo. Kulezihloko ezinengi ezikhitshwa ‘yinceku ethembekileyo lehlakaniphileyo’ ongazisebenzisa nxa utaditsha. (Mat. 24:
Ukucabangisisa ngemicijo esebhokisini leli kungakukhuthaza ukuthi uqhubeke ukhuthele ekutshumayeleni. Kungaba kuhle ukuthi uzidingele eminye imicijo ubusuyibhala phansi ubone ukuthi uthole emingaki. Cabangisisa ngezizathu lezi langokuthi iMibhalo ithini ngazo. Lokhu kungakunceda sibili ukuthi uhlale ukhuthele enkonzweni.
SEBENZISA IZINDLELA ZOKUTSHUMAYELA ESIZIPHIWAYO
Inhlanganiso kaJehova ihlala isinika izindlela ezingasisiza ukuthi sithuthukise inkonzo yethu. Kasitshumayeli endlini ngendlu kuphela. Singatshumayela ngokubhala izincwadi langokusebenzisa ifoni. Kanti njalo singatshumayela emgwaqweni, ezindaweni ezihlala zilabantu lasezindaweni zamabhizimusi futhi singatshumayela lanxa singekho enkonzweni. Okunye esingakwenza yikuhlela kuhle ukuze senelise ukuyatshumayela lasezindaweni ezilabamemezeli abalutshwana kumbe ezingelabamemezeli.
Uzimisele yini ukusebenzisa izindlela lezi? Uke wazizama yini? Banengi abantu abake bazisebenzisa njalo bathola impumela emihle kakhulu. Ake sikhangele izibonelo ezintathu.
Isibonelo sokuqala sitshengisa ukuthi kusiza ngani ukulandela lokho okwake kwaphuma kuNkonzo YoMbuso mayelana lokuthi singaziqala njani izifundo zeBhayibhili. Omunye udadewethu okuthiwa ngu-April wakusebenzisa lokhu. Wacela ukufunda labantu abathathu ayesebenza labo. Wamangala futhi wathokoza kakhulu ebona bonke bevuma ukufunda njalo beqalisa lokungena imihlangano yebandla.
Isibonelo sesibili siphathelane lokupha abantu amamagazini. Sakhuthazwa ukuthi sicinge abantu abangathanda izihloko ezithile eziphuma kumamagazini ethu. Omunye umbonisi wesiqinti e-United States wabika ukuthi wake wanika abaphathi bezitolo zonke ezithengisa amathaya i-Awake! eyayilesihloko esasikhuluma ngamathaya. Yena lomkakhe baphinda bathatha lamamagazini ayelesihloko esithi “Understanding Your Doctor” (Ukuzwisisa Udokotela Wakho) bawahambisa emawofisini abodokotela adlula 100 asesiqintini sabo. Wathi: “Ukubavakatshela kwasisiza ukuthi sazane lokuthi sibatshele ngamabhuku ethu. Kanti njalo ukuba lobungane labo kwasinceda ukuthi senelise ukuhlala sibathinta.”
Isibonelo sesithathu sona siphathelane lokutshumayela ngefoni. Omunye udadewethu okuthiwa nguJudy wabhalela emawofisini ethu amakhulu ebonga ngecebo esaliphiwayo lokuthi sisebenzise amafoni nxa sitshumayela. Wathi unina owayeleminyaka engu-86 njalo owayehlala egulagula wayejayele ukusebenzisa indlela le yokutshumayela futhi wayesethokoza kakhulu ngenxa yokuthi wayesefunda logogo owayeleminyaka engu-92 ngefoni!
Izindlela zokutshumayela esiziphiwayo ziyasebenza sibili. Zisebenzise! Zingakusiza ukuthi uqhubeke ukholisa njalo ukhuthele enkonzweni.
HLELA UKWENZA OKUSEMANDLENI AKHO
Akusikho ukuthi ukuphumelela ekutshumayeleni kukhanya ngokuthi sinika abantu amabhuku kumbe amamagazini amangaki kumbe ngokuthi silezifundo ezingaki loba ukuthi sesincede abantu abangaki ukuthi babe yizinceku zikaJehova. UNowa wazama ukunceda abantu ukuthi babe yizinceku zikaJehova, kodwa walalelwa yimuli yakhe kuphela. Lanxa kunjalo lokhu akutsho ukuthi kazange aphumelele enkonzweni. Kuyakhanya-ke ukuthi okuqakathekileyo yikuthi sikhonze uJehova sithembekile.
Okunye okunceda abamemezeli boMbuso abanengi ukuthi bayithande inkonzo yikuhlela ukwenza lokho abangenelisa ukukwenza. Kuyini okunye esingahlela ukukwenza? Khangela ibhokisi.
Cela uJehova akusize ukuze uthole izindlela ezingenza ukuthi inkonzo yakho ibe lezithelo njalo ithokozise. Nxa ungenelisa ukwenza okuhlelileyo uzathokoza kakhulu njalo uzasuthiseka ngoba uyabe ukwazi ukuthi wenza konke ongakwenza ukuze utshumayele izindaba ezinhle.
Kuliqiniso sibili ukuthi akulula ukutshumayela izindaba ezinhle. Lanxa kunjalo, kukhona ongakwenza ukuze ukhuthale emsebenzini wokutshumayela ngoMbuso. Nxa lisenkonzweni, xoxani ngezinto ezingenza ukuthi liqinisane. Thuthukisa indlela otaditsha ngayo unamathele kulokho okuhlelileyo, sebenzisa izindlela zokutshumayela esiziphiwa yinceku ethembekileyo futhi uhlele ukwenza okusemandleni akho. Okuqakatheke kulakho konke yikuhlala ukhumbula ukuthi uNkulunkulu ukuphe isibusiso esikhulukazi sokuthi lawe ube nguFakazi wakhe omemezela izindaba ezinhle. (Isaya. 43:


text:
Ukuthula Komhlaba—Kungani Kunzima Ukukuthola?
Impendulo YeBhayibheli
Imizamo yabantu yokuletha ukuthula emhlabeni iye yahluleka futhi isazoqhubeka ihluleka ngenxa yezizathu eziningana:
“
Akukona okomuntu ohambayo ngisho nokuqondisa isinyathelo sakhe.” (Jeremiya 10:23) Abantu abadalwanga nekhono noma ilungelo lokuzibusa, ngakho ngeke bakwazi ukuthola ukuthula okuhlala njalo.
“
Ningethembi ezikhulwini nasendodaneni yomuntu okungekho kuyo ukusiza. Umoya wakhe uyaphuma, yena abuyele emhlabathini wakhe; ngalona lolo suku amacebo akhe ayaphela.” (IHubo 146:3, 4, iBhayibheli lesiZulu elivamile) Abaholi bakahulumeni, ngisho nalabo abanezisusa ezinhle, abakwazi ukuthola ikhambi lezimbangela eziyisisekelo zezimpi.
“
Ezinsukwini zokugcina kuyofika izikhathi ezibucayi okunzima ukubhekana nazo. Ngoba abantu bayokuba . . . abanolaka, abangenalo uthando lokuhle, abakhapheli, abanenkani, abakhukhumele.” (2 Thimothewu 3:1-4) Siphila “
ezinsukwini zokugcina” zaleli zwe elibi, lapho isimo sengqondo sabantu senza kube nzima ukuba kube nokuthula.
“
Mayé ngomhlaba nangolwandle, ngoba uDeveli wehlele kini, ethukuthele kakhulu, azi ukuthi unesikhathi esifushane.” (IsAmbulo 12:12) UDeveli, isitha sikaNkulunkulu, uvalelwe lapha emhlabeni futhi ushukumisa abantu ukuba bamukele umoya wakhe omubi. Uma nje ‘
esengumbusi waleli zwe,’ ngeke siphile ngokuthula.—Johane 12:31.
“
[UMbuso kaNkulunkulu] uyochoboza uqede yonke le mibuso [emelene noNkulunkulu], wona uqobo ume kuze kube nini nanini.” (Daniyeli 2:44) UMbuso kaNkulunkulu, hhayi ohulumeni babantu, oyokwanelisa isifiso sethu somhlaba onokuthula okuhlala njalo.—IHubo 145:16.


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
16 “Makugcinwe inyanga ka-Abhibhi,+ futhi kumelwe ugubhele uJehova uNkulunkulu wakho iphasika,+ ngoba ngenyanga ka-Abhibhi uJehova uNkulunkulu wakho wakukhipha eGibhithe ebusuku.+
2 Kumelwe uhlabele uJehova uNkulunkulu wakho iphasika,+ emhlambini wezimvu nasemhlambini wezinkomo,+ endaweni uJehova ayoyikhetha ukuba igama lakhe lihlale kuyo.+
3 Ungadli lutho olufakwe imvubelo kanye nalo izinsuku eziyisikhombisa.+ Kufanele ulidle kanye namaqebelengwane angenamvubelo, isinkwa sokuhlupheka, ngoba waphuma ezweni laseGibhithe uphuthuma,+ ukuze ukhumbule usuku lokuphuma kwakho ezweni laseGibhithe zonke izinsuku zokuphila kwakho.+
4 Futhi akukho nhlama ebilisiwe okufanele ibonakale kuwe kuyo yonke indawo yakho izinsuku eziyisikhombisa,+ futhi akufanele inyama oyoyihlaba kusihlwa ngosuku lokuqala ihlale ubusuku bonke kuze kube sekuseni.+
5 Ngeke uvunyelwe ukuba iphasika ulihlabele kunoma imuphi wemizi yakho uJehova uNkulunkulu wakho akunika yona.
6 Kodwa endaweni uJehova uNkulunkulu wakho ayoyikhetha ukuba igama lakhe lihlale kuyo,+ yilapho okufanele ulihlabele khona iphasika kusihlwa ngokushesha nje lapho ilanga lishona,+ ngesikhathi esimisiwe sokuphuma kwakho eGibhithe.
7 Kumelwe ulipheke futhi ulidlele+ endaweni uJehova uNkulunkulu wakho ayoyikhetha,+ ekuseni uphenduke uye ematendeni akho.
8 Kufanele udle amaqebelengwane angenamvubelo izinsuku eziyisithupha; ngosuku lwesikhombisa kuyoba nombuthano onesizotha owenzelwa uJehova uNkulunkulu wakho.+ Akumelwe wenze noma yimuphi umsebenzi.
9 “Kufanele uzibalele amasonto ayisikhombisa. Uyoqala ukuwabala la masonto ayisikhombisa kusukela lapho isikela liqala ukufakwa kokusanhlamvu kwakho okusamile.+
10 Khona-ke kumelwe ugubhele uJehova uNkulunkulu wakho umkhosi wamasonto,+ ngokuvumelana nomnikelo wokuzithandela wesandla sakho oyowunikela, njengoba nje uJehova uNkulunkulu wakho engase akubusise.+
11 Kumelwe ujabule phambi kukaJehova uNkulunkulu wakho,+ wena nendodana yakho nendodakazi yakho nesigqila sakho nesigqilakazi sakho nomLevi ongaphakathi kwamasango akho nomfokazi+ nentandane+ nomfelokazi,+ abaphakathi kwakho, endaweni uJehova uNkulunkulu wakho ayoyikhetha ukuba igama lakhe lihlale kuyo.+
12 Kumelwe ukhumbule ukuthi waba yisigqila eGibhithe,+ futhi kumelwe uzigcine futhi uzifeze lezi ziqondiso.+
13 “Kufanele uzigubhele umkhosi wamadokodo+ izinsuku eziyisikhombisa lapho ubutha okusesibuyeni sakho nasesikhamweni sakho samafutha nesewayini.
14 Kumelwe ujabule phakathi nalo mkhosi wakho,+ wena nendodana yakho nendodakazi yakho nesigqila sakho nesigqilakazi sakho nomLevi nomfokazi nentandane nomfelokazi, abangaphakathi kwamasango akho.
15 Izinsuku eziyisikhombisa uyomgubhela umkhosi+ uJehova uNkulunkulu wakho endaweni uJehova ayoyikhetha, ngoba uJehova uNkulunkulu wakho uyokubusisa+ kuwo wonke umkhiqizo wakho nakuzo zonke izenzo zesandla sakho, kumelwe nijabule nje kuphela.+
16 “Kathathu ngonyaka bonke abesilisa bakho kufanele bavele phambi kukaJehova uNkulunkulu wakho endaweni ayoyikhetha:+ ngomkhosi wamaqebelengwane angenamvubelo+ nangomkhosi wamasonto+ nangomkhosi wamadokodo,+ akekho okufanele avele phambi kukaJehova elambatha.+
17 Isipho sesandla salowo nalowo kufanele silingane nesibusiso sikaJehova uNkulunkulu wakho akunike sona.+
18 “Kufanele uzimisele abahluleli+ nezikhulu+ ngaphakathi kwawo wonke amasango akho uJehova uNkulunkulu wakho akunika wona ngokwezizwe zakho, bahlulele abantu ngokwahlulela okulungile.
19 Ungasiphendukezeli isahlulelo.+ Ungabi okhethayo+ noma wamukele isifumbathiso, ngoba isifumbathiso siphuphuthekisa amehlo abahlakaniphileyo+ futhi sihlanekezela amazwi abalungileyo.
20 Ubulungisa—ubulungisa yibo okufanele ubuphishekele,+ ukuze uqhubeke uphila futhi ulithathe impela izwe uJehova uNkulunkulu wakho akunika lona.+
21 “Akumelwe uzitshalele noma yiluphi uhlobo lomuthi njengesigxobo esingcwele eduze kwe-altare likaJehova uNkulunkulu wakho oyozenzela lona.+
22 “Futhi akufanele uzimisele insika engcwele,+ into uJehova uNkulunkulu wakho ayizondayo impela.+
Thumelela
Thumelela
INGUQULO YEZWE ELISHA YEMIBHALO ENGCWELE
Duteronomi 16
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
December 19-25
ISAYA 11-16
INgoma 143 Nomthandazo
Amazwi Okuvula (3 imiz. noma ngaphansi)
AMAGUGU ASEZWINI LIKANKULUNKULU
“Ulwazi NgoJehova Luyogcwala Umhlaba”: (10 imiz.)
Isaya 11:3-5—Ukulunga kuyohlala phakade (ip-1 161 ¶9-11)
Isaya 11:6-8—Kuyoba nokuthula phakathi kwabantu nezilwane (w12 9/15 9-10 ¶8-9)
Isaya 11:9—Sonke isintu siyofunda izindlela zikaJehova (w16.06 8 ¶9; w13 6/1 7)
-
Ukumba Sifuna Ingcebo Engokomoya: (8 imiz.)
Isaya 11:1, 10—UJesu Kristu angaba kanjani “ihlumela [eliphuma] esiphunzini sikaJese” abuye abe ‘yimpande kaJese’? (w06 12/1 9 ¶6)
Isaya 13:17—Kungayiphi indlela amaMede ayebheka isiliva njengelingelutho futhi engajatshuliswanga yigolide? (w06 12/1 10 ¶10)
Ukufundwa kweBhayibheli kwaleli sonto kungifundisani ngoJehova?
Yimaphi amaphuzu asekufundweni kweBhayibheli kwaleli sonto engingawasebenzisa enkonzweni yasensimini?
-
Ukufundwa KweBhayibheli: (4 imiz. noma ngaphansi) Isaya 13:17–14:8
YIBA UMSHUMAYELI NOMFUNDISI ONGCONO ENSIMINI
Ekuhambeleni Kokuqala: (2 imiz. noma ngaphansi) Jobe 34:10—Fundisa Iqiniso.
Empindelweni: (4 imiz. noma ngaphansi) UmSh 8:9; 1Joh 5:19—Fundisa Iqiniso.
Esifundweni SeBhayibheli: (6 imiz. noma ngaphansi) lv 54 ¶9—Bonisa indlela ongafinyelela ngayo inhliziyo.
UKUPHILA NJENGAMAKRISTU
“Imfundo Evela KuNkulunkulu Inqoba Ubandlululo”: (15 imiz.) Ingxoxo. Dlala i-video ethi UJohny NoGideon: Babeyizitha, Manje Sebeyezwana.
ISifundo SeBhayibheli Sebandla: (30 imiz.) kr isahl. 5 ¶18-25 nebhokisi elithi “Ungokoqobo Kangakanani UMbuso Kuwe?”
Ukubukeza Okulandelwa Amabal’ engwe Angesonto Elizayo (3 imiz.)
INgoma 151 Nomthandazo
Okufanele ukukhumbule: Dlala ingoma entsha kube kanye ngaphambi kokuba ibandla liyicule.


text:
INQABAYOKULINDA—EFUNDWAYO March 2014
Kulo magazini, funda uzwe ukuthi ungawulondoloza kanjani umoya wokuzidela nombono omuhle. Singabanakekela kanjani asebekhulile esikholwa nabo kanye nalabo abayizihlobo zethu?
Ukufinyelela Izinhliziyo Zezihlobo Ezingebona OFakazi
Singafundani endleleni uJesu aphatha ngayo izihlobo zakhe? Singaxoxa kanjani ngokholo lwethu namalungu omkhaya akwenye inkolo
Indlela Yokulondoloza Umoya Wokuzidela
Sibhekene nesitha esiyiqili esingaqeda umoya wethu wokuzidela. Lesi sihloko sizosibonisa ukuthi isiphi leso sitha nokuthi singalisebenzisa kanjani iBhayibheli ukuze silwe naso.
Indlela Yokulondoloza Umbono Omuhle
Kungani abantu abaningi behlushwa imizwa engakhi? Lesi sihloko sibonisa indlela esingasebenzisa ngayo iBhayibheli ukuze silondoloze umbono omuhle ngathi ngokwethu.
Ukukhulekela Komkhaya
—Ningakwenza Yini Kujabulise Ngokwengeziwe?
Bheka indlela ukukhulekela komkhaya okwenziwa ngayo emazweni amaningi ukuze ubone ukuthi ikuphi ongakuzama.
Yazisani Asebekhulile Abaphakathi Kwenu
Hlola indlela uNkulunkulu ababheka ngayo asebekhulile. Iziphi izibopho abantwana abadala abanazo kubazali babo asebekhulile? Amabandla angabazisa kanjani asebekhulile abaphakathi kwawo?
Ukunakekela Asebekhulile
Abazali abakhulayo nezingane ezindala bangaxoxa ngamalungiselelo nezinqumo ezithile ngaphambi kokuba kufike “izinsuku eziyinhlekelele.” Bangahlangabezana kanjani nezinye zalezi zinselele?
Ingabe Izwi Lakho ‘LinguYebo Libe LinguCha’?
AmaKristu kufanele agcine izwi lawo futhi akufanele nanini azithole ethi ‘yebo kube kungucha.’ Kuthiwani uma kudingeka sihoxise? Funda esibonelweni soMphostoli uPawulu.


text:
SEPTEMBER 17, 2013
ETANZANIA
Inkantolo YaseTanzania Ephakeme Kunazo Zonke Ivikela Amalungelo Abafundi AbangoFakazi
EDAR ES SALAAM, eTanzania—INkantolo Yokudlulisela Amacala yaseTanzania, okuyinkantolo ephakeme kunazo zonke, yakhipha isinqumo ngomhla ka-12 July 2013 esasithi izikole zasesifundeni saseMbeya zixhaphaze amalungelo angokwenkolo abafundi abangu-127 abaxoshwa esikoleni noma bajeziswa ngemva kokwenqaba ukucula ingoma yesizwe ngenxa kanembeza.
Ngo-2007 iBhodi Yesikole IShikula yaxosha oFakazi abahlanu abasebasha ngemva kokwenqaba ukucula ingoma yesizwe. Ngaphezu kwalokho, izikole zamabanga aphansi nezamabanga aphakeme kuleso sifunda zajezisa abafundi abangoFakazi abangu-122 ngenxa yesizathu esifanayo. Ngemva kokuba izikhulu zemfundo kulelo zwe kanye nondunankulu bengazamukelanga izikhalo zabo, abafundi abangu-127 badlulisela udaba lwabo eNkantolo Ephakeme yaseTanzania, inkantolo yesibili ngokuphakama kulelo zwe. INkantolo Ephakeme yakusekela ukuxoshwa kwezingane nakuba yayihlukene phakathi. Ngenxa yalokho, ngomhla ka-2 December 2010, abafundi badlulisela udaba lwabo eNkantolo Yokudlulisela Amacala. Ngokwamaphepha asenkantolo, isinqumo seNkantolo Yokudlulisela Amacala “sasihlaba sasihlikiza” isinqumo esasenziwe iNkantolo Ephakeme.
UZadok Mwaipwisi, okhulumela oFakazi BakaJehova eTanzania uthi: “Sijabulile ngenxa yesinqumo senkantolo nokusekela kwayo ukungathathi hlangothi kwale ntsha ngenxa kanembeza. Lokhu kunqoba kuqinisekisa ilungelo elingokwenkolo lomthetho sisekelo loFakazi BakaJehova nazo zonke izakhamuzi zaseTanzania.”
Media Contact(s):
International: J. R. Brown, Office of Public Information, tel. +1 718 560 5000
Tanzania: Zadok Mwaipwisi, tel. +255 22 2650592


text:
Liyini Izulu?
Impendulo yeBhayibheli
Igama elithi “izulu” eBhayibhelini libhekisela ngokuyisisekelo ezintweni ezintathu: (1) amazulu abonakalayo; (2) indawo yomoya kanye (3) nophawu lwesikhundla esiphakeme noma esiphakanyisiwe. Umongo wendaba yiwo osivezela indlela igama elisetshenziswe ngayo ukuze sithole umqondo ofanele. *
Amazulu abonakalayo. Kulo mqondo, “amazulu” abhekisela emkhathini, lapho kuvunguza khona umoya, kundize izinyoni, amafu akha khona imvula neqhwa nalapho kubaneka khona umbani. (IHubo 78:26; IzAga 30:19; Isaya 55:10; Luka 17:24) Angabuye abhekisele endaweni engaphandle, indawo ekutholakala kuyo “ilanga nenyanga nezinkanyezi.”—Duteronomi 4:19; Genesise 1:1.
Indawo yomoya. Elithi “amazulu” liphinde libhekisele emazulwini angokomoya, noma endaweni yomoya, indawo yokuphila engaphandle futhi ephakeme ukwedlula indawo yonke. (1 AmaKhosi 8:27; Johane 6:38) La mazulu angokomoya ahlala uJehova uNkulunkulu, ‘onguMoya,’ kanye nezidalwa zomoya eziyizingelosi ezadalwa nguye. (Johane 4:24; Mathewu 24:36) Ngezinye izikhathi “amazulu” enziwa samuntu ukuze amelele izingelosi ezithembekile, ‘ibandla labangcwele.’—IHubo 89:5-7.
IBhayibheli libuye lisebenzise “amazulu” ukubhekisela ngokuqondile engxenyeni yendawo yomoya lapho uJehova ehlala khona, ‘indawo yakhe yokuhlala.’ (1 AmaKhosi 8:43, 49; Hebheru 9:24; IsAmbulo 13:6) Ngokwesibonelo, iBhayibheli labikezela ukuthi uSathane namademoni babeyophonswa ngaphandle ezulwini, bengabe besavunyelwa ukungena endaweni enoNkulunkulu. Noma kunjalo babesazoqhubeka besendaweni yomoya.—IsAmbulo 12:7-9, 12.
Uphawu lwesikhundla esiphakeme noma esiphakanyisiwe. ImiBhalo isebenzisa “izulu” ukumelela isikhundla esiphakeme, ngokuvamile ngokuphathelene nengunya elibusayo. Isikhundla esinjalo singathathwa:
NguJehova uNkulunkulu uqobo njengoMbusi onguMninimandla onke.—2 IziKronike 32:20; Luka 15:21.
UMbuso kaNkulunkulu, uhulumeni oyothathela ukubusa kwabantu indawo. IBhayibheli libhekisela kulowo Mbuso ngokuthi “amazulu amasha.”—Isaya 65:17; 66:22; 2 Petru 3:13 *
AmaKristu asemhlabeni anethemba lokuya ezulwini.—Efesu 2:6.
Ohulumeni babantu abazimise baphakama ngaphezu kwezikhonzi zabo.—Isaya 14:12-14; Daniyeli 4:20-22; 2 Petru 3:7.
Imimoya emibi manje ebusa umhlaba.—Efesu 6:12; 1 Johane 5:19.
-
Linjani izulu?
Indawo yomoya iyindawo ematasa kakhulu. Ihlala amakhulu ezigidi ezidalwa zomoya ‘ezifeza izwi [likaJehova].’—IHubo 103:20, 21; Daniyeli 7:10.
IBhayibheli lichaza izulu njengelinokukhanya okukhulu. (1 Thimothewu 6:15, 16) Umprofethi uHezekeli wathola umbono wasezulwini owawuphawuleka ‘ngokukhanya okukhulu,’ kanti umbono wezulu owabonwa uDaniyeli wona wawuhlanganisa “umfudlana womlilo.” (Hezekeli 1:26-28; Daniyeli 7:9, 10) Izulu lingcwele, noma lihlanzekile futhi lihle.—IHubo 96:6; Isaya 63:15; IsAmbulo 4:2, 3.
Umbono ophelele iBhayibheli elisinikeza wona ngezulu uyakhexisa. (Hezekeli 43:2, 3) Nokho, akunakwenzeka ngabantu ukuliqonda ngokuphelele izulu, ngenxa yokuthi indawo yomoya ingaphezu kwalokho esingakwazi ukukuqonda.
^ isig. 3 Igama lesiHebheru elihunyushwe ngokuthi “izulu” lisuselwe egameni elisho ukuthi ‘phezulu’ noma ‘ukuphakama.’ (IzAga 25:3) Bheka ethi The New Brown, Driver, and Briggs Hebrew and English Lexicon of the Old Testament, ikhasi 1029.
^ isig. 9 I-Cyclopedia kaMcClintock noStrong ithi amazulu amasha aku-Isaya 65:17 amelela “uhulumeni omusha, umbuso omusha.”—Umqulu IV, ikhasi 122.


text:
Isandulela
INcwadi Evela ENdikimbeni Ebusayo
Bafowethu Nodadewethu Abathandekayo:
INqabayokulinda yomphakathi yokuqala ngqa ka-January 1, 2008, yethula izihloko ezintsha ezikhangayo ezinesihloko esithi “Lingisa Ukholo Lwabo.” Okusijabulisa kakhulu ukuthi kusukela ngalowo nyaka bekulokhu kunyatheliswa isihloko esisha kulezo zihloko njalo ezinyangeni ezintathu!
Bathini abantu ngalezi zihloko? Ngemva kokuba eseqede ukufunda isihloko esikhuluma ngoMarta, omunye umfundi wabhala: “Ngahleka lapho ngisifunda ngoba nami nginjengaye—njalo ngifisa ukuba umngenisi wezihambi omuhle futhi ngibe matasa bese ngikhohlwa isidingo sokuma kancane ngijabulele ukuba nabangane.” Enye intombazane yafinyelela kulesi siphetho esithakazelisayo ngemva kokufunda indaba ka-Esteri: “Ngiyavuma ukuthi siyakhathazeka ngezingubo zokugqoka nezimfashini zakamuva. Kufanele sizilungise kahle; kodwa singeqisi.” Yabe seyenezela: “UJehova unendaba nalokho esiyikho ngaphakathi.” Isihloko esasikhuluma ngomphostoli uPetru senza udade ongumKristu washo ngomdlandla: “Kwaba sengathi ngangikhona lapho kwenzeka lokhu. Indaba yaba ngokoqobo! Ngasebenzisa izinzwa ukuze ngikuzwe lokho okwakukhulunywa ngakho.”
Laba bafundi—nabanye abaningi ababhala bebonga lezi zihloko—bagcizelela lokho umphostoli uPawulu akuloba kudala: “Zonke izinto ezalotshwa esikhathini esingaphambili zalotshelwa ukuba kufundiswe thina.” (Roma 15:4) Yebo, uJehova waqiniseka ukuthi lezi zindaba ziyafakwa eBhayibhelini ukuze zisifundise izifundo ezibalulekile. Sonke, kungakhathaliseki ukuthi sineminyaka emingaki sazi iqiniso, singafunda kuzo.
Sinikhuthaza ngokufudumele ukuba nifunde le ncwadi ngokushesha ngangokunokwenzeka. Ningayifaka esimisweni sokuKhulekela Komkhaya—izingane zizoyithanda! Lapho ibandla seliyifunda eSifundweni SeBhayibheli Sebandla, ungaphuthi nangelilodwa isonto! Ungajahi; ziphe isikhathi lapho ufunda. Kubone ngeso lengqondo okufundayo; hilela izinzwa zakho. Zama ukuzwa lokho abakuzwa abantu okukhulunywa ngabo eBhayibhelini, ubone lokho abakubona. Qhathanisa indlela abasabela ngayo ezimweni ezithile nendlela wena cishe owawuyosabela ngayo.
Kusijabulisa kakhulu ukuhlanganyela nani le ncwadi. Kwangathi ingaba isibusiso kuwe nasemkhayeni wakho. Siyanithanda kakhulu futhi sinifisela okuhle,
INdikimba Ebusayo YoFakazi BakaJehova


text:
Masenze okuthile ngesikhathi esikuso
Izinsuku zimbi ngempela, uma ulalela kukhulunywa la ngaphandle. Ukuvuka ekuseni ufunda amaphephandaba, ubuke umabonakude, ulalele imisakazo, kuyasho nje ukuthi sifikelwe yisikhathi esinzima, nesiza nobuhlungu obuningi ezimpilweni zethu.
Kunamazwi asebhayibhelini athi “Nithengisise isikhathi, ngoba izinsuku zimbi”. Kunzima ukuqiniseka ukuthi lizothi uma liphuma ilanga, sizozwa izindaba ezithini nokuthi uma lishona lizoshona naziphi.
Umhlaba uyanyakaza, abantu abanakho ukuthula, abanalo uthando nozwelo. Imindeni iyajikelana, esikhundleni sokwesekana, inikane amandla, izizwe ngezizwe ziyavukelana, imiphakathi ibanga into engelutho, nengeke iyibuyisele lutho.
Omunye wabavangeli bala Kwazulu-natali, umvangeli umpungose, wake wabuza umbuzo othi “sikhathini sini lesi?” Ngiyacabanga ukuthi sonke sizibuza lowo mbuzo, wokuthi sikhathi sini ngempela lesi? Uma sifunda ukuguquguquka kwempilo yabantu, emazwenikazi ahlukene omhlaba, uyathola ukuthi izikhathi ezinzima njengalezi zake zafika kwababephila ngaleso sikhathi.
Ungacabanga nje, ukubulawa kwamajuda ayizigidi eziyisithupha, ebulawa omunye wababusi bangaleso sikhathi, owayekholelwa ukuthi ubuzwe babo nokuphila kwabo akusho lutho kodwa bamelwe ukuhlushwa babulawe ngesihluku?
Uma ungacabanga ukuthi kwakunjani ukuba yileso sizwe ngaleso sikhathi, nilale, nivuke nazi kahle ukuthi kunomyalelo owaziwayo kubantu bonke ukuthi anifanele ukuphila nezingane zenu? Ungabucabanga ubuhlungu bezingane ezazibulawelwa abazali bazo, abesifazane ababebulawelwa abayeni babo bengenacala, abazali ababebulawelwa izingane zabo zingenacala? Lobo buhlungu ngeke wafisa ngisho ukuyobona ifilimu obuqoshwe kuyo ngoba ngiyacabanga ukuthi abubekezeleki.
Umuzwa enginawo njengamanje owokuthi siyavivinywa kulesi sikhathi esiphila kuso, ukuthi sesikhule ngokwanele yini ezingqondweni zethu ukuthi sikwazi ukubona ukuthi ukubulalana, ukuzondana nokuhlukumezana kuyinto engasifanele singabantu ikakhulukazi kulesi sikhathi lapho abantu sebenolwazi olu- ngaka lwezinto.
Lokhu kuhlukunyezwa kwabantu besifazane okunonya olungaka kuwuphawu lokuthi nakuba lesi sikhathi bekufanele ngabe sesifunde lukhulu ngamalungelo abantu bonke kodwa sibonakala sikushaya indiva konke lokhu okukhulunywa imihla ngemihla, kuthiwa asihlalisane ngokuthula.
Ukuhlukunyezwa kwezingane, ikakhulukazi zamantombazane, zihlukunyezwa ngabafana okumele ngabe bayazivikela, bazithande, bakuthokozele ukuphila nabo, kusho inkinga enkulu esibhekene nayo kulesi sikhathi.
Ukubulawa kwabantu ngesihluku esesabekayo, umuntu aze angabi namahloni okuphatha ikhanda nezicubu zomuntu, athi uyozidayisa kusho ukulahlekelwa yingqondo nobuntu okusezingeni elingeke sikwazi ukulichaza.
Lesi sikhathi sisiphonsela inselelo emangalisayo, yokuthi sisukume simemezele isikhathi esisha, sokupholisa amanxeba, sithobe izinhliziyo kubantu abahlukunyezwe ngale ndlela eyesabekayo.
Lesi sikhathi sidinga abantu abanesibindi futhi abangangabazi ngamandla kankulunkulu, ukuze silingise inkosi yakwajuda, ujehoshafati, owathi uma eyibona ukuthi impi isizwe sakhe esibhekene nayo, isinkulu kakhulu, ibonakala inamandla aphindaphindiwe kuneyakhe, akangabe elokhu ehlupha, waya ngqo kunkulunkulu wamtshela ukuthi isingaphezu kwakhe.
Lokho kwamsiza ngoba unkulunkulu wamnika icebo lokuthi enze njani wabe esesho uthixo ukuthi Yena-ke uzobe esenzenjani. Masisukumeni sonke sifingqe imikhono, senze utho ngalesi simo salesi sikhathi.
*Usbu Buthelezi ungumsakazi wokhozi FM. Abafisa ukuphawula noma ukuzwakalisa imibono yabo ngale ngosi, bayacelwa bathumele kwi-email ethi: abombuso@gmail. com noma kwifacebook: I am Sbu Buthelezi, kwitwitter:@ Iamsbubuthelezi nakwiInstagram: iamsbu Buthelezi
Nilale, nivuke nazi ukuthi kunomyalelo wokuthi anifanele ukuphila.


text:
Sekugoqwa: Uhlu oluphelele lwabakhethwe ezikhundleni ze-ANCYL eKZN
2017-02-26 15:35
Durban - Isiyagoqwa inkomfa yezinsuku ezintathu yophiko lwentsha lwe-ANC esifundazweni sakwaZulu-Natal.
UKwazi Mshengu osengumholi omusha we-walolu phiko kanye nethimba lakhe sebezoqala umsebenzi wabo wokuhola intsha kulesi sifundazwa.
Nalu uhlu oluphelele lwabaholi bentsha kulesi sifundazwa kanye nePEC.
Kwazi Mshengu - Usihlalo
Sbo Thembela Hlabangane – Iphini likaSihlalo
Thanduxolo Langelihle KaMduduzi Sabelo - UNobhala
Nomfundo Zwane-Dlamini – Iphini likaNobhala
Verus Thobelani Ncamphalala – Umgcini-mafa
Amalungu e-PEC:
Nombuso Mabaso F, Mandla Shange M, Vuyiswa Caluza F, Nwabisa Dano F, Sduduzo Mdluli M, Kholeka Hadebe F, Nkosenhle Mgadi M
Ayanda Nomandela M, Ziphezinhle Mchunu F, Sindy OkaMpongo Ndlovu F, Melisizwe Zondo M, Amanda Bani F, Futhi Maluleka F
Thokozane Stix Nene M, Sthembile Jeza F, Skhumbuzo Mabaso M,Nomnotho Lembede F, Mondli Ncane M, Khona Mthabela F, noKhosi Nomkhosi Khuzwayo F
Le nkomfa yaqalwa ngoLwesihlanu kanti igoqwe ngeSonto ngemuva kokuthi amakomidi akhethiwe ethula imigomo yawo kuwo wonke amalungu entsha abekhona.
- News24


text:
Abantu babazi kahle nge-etolling - Sanral
2012-11-27 14:02
Pretoria - Zonke izinhlaka zomphakathi ezimele abashayeli bezimoto baseGauteng, zabe zazi ngohlelo lwe-etolling, kusho ubufakazi eNkantolo eNkulu ePitoli, ngoLwesibili.
"Izinhlangano zomphakathi zazazi ukuthi kuqhubekani futhi zabatshela abantu ezibamele ngalokho. Babazi kahle kuthi yini eyabe izolandela," kusho uDavid Unterhalter, omele iSA National Roads Agency Limited (Sanral).
"Babethule iminyaka bebukela, bebona kulungiswa imigwaqo....akekho nje kubo owazixaka."
INkantolo yoMthethosisekelo isichithile isicelo sezihlangano sokuthi kumiswe uhlelo lwe-etolling, nokho-ke iNkantolo eNkulu yona iyaqhubeka nokulalela izethulo ngalo lolu daba.
U-Unterhalter utshele inkantolo wathi akekho umuntu owake wabuza imibuzo ngesikhathi kulungiswa imigwaqo kulungiselelwa i-etolling, uthi abantu balinda kwaze kwenziwa isimemezelo ngoFebhuwari ka-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Akuqokwa abathembeke kuZuma - Mantashe
2013-01-18 16:11
Johannesburg - Alikho ilungu le-African National Congress eliqokelwa esikhundleni ngoba nakhu lethembeke kuMengameli uJacob Zuma, kusho uNobhala Jikelele weqembu uGwede Mantashe.
"Lokhu kukhuluma kungukwedelela okuphinidwe kubantu abaningi abaseqenjini,” kusho uMantashe ekhuluma nabezindaba eGoli.
Ukube ukuhlaziywa kwezindaba bekwenziwa ngendlela, ngabe akukho ukukhuluma okufuze lokhu.
UMantashe uthe iqembu lizohlangana nabahlaziyi nezincithabuchopho mayelana nalokhu okushiwo ngamanye amaphephandaba.
“Lokhu kukhuluma kukhomba ukungazi.”
Ukhulukhuluma kukaMantashe kuza ngemuva kwemibiko equbuke ngemuva wenkomfa yeqembu ebanjelwe eMangaung, ngenyanga eyedlule.
Uthe lolu daba kudingidwe ngalo ngesikhathi kuhlangana ikomidi eliphezulu eqenjini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umbono woMthunywa: Pho asisoze sidliswe inyama kababhemi?
BABEQINISILE okhokho becula besithi “kudala kwakungenje, umhlaba uyaphenduka.” Kambe ukhona ongabe engawuzwanga umhlola ovele edolobheni lakoBulawayo wokuthi sokwakhiwe isilaha sokuhlinzela obabhemi ukuze bathengiselwe amanye amazwe? Lo ngumhlola bakithi ngoba izolo vele ubabhemi besimazi engowokusiphathisa amakhaya ngemsebenzi etshiyeneyo vele singacabangi khona ukumhlinza.
Lamhla njengoba sokuthiwa uyahlinzwa akusoze kusibeke engozini yokuthengiselwa inyama kababhemi yilabo abayabe besebenza kusilaha leso.
Phela kulezinsuku abantu bakithi imali bayidinga ngazo zonke indlela, pho bazakwehlulwa yini ukuthi inyama le basithengisele yona bedinga imali nje.
Yebo kuliqiniso ukuthi inyama yakhona izathengiswa phandle kwelizwe kodwa lokhu kithi kuyazila vele thina ubabhemi kasimudli.
Lanxa kulizilo kuyisimanga ukuthi ubabhemi angahlinzwa kube labanye abadla leyonyama. Ukudliwa kwabobabhemi akuhambelani ngitsho lesintu sakithi.
Esintwini sakithi ubabhemi kadliwa ngitsho, sikubona ezizweni lokhu, kodwa ngenxa yokuphenduka komhlaba lo esiphila kuwo sesizithola sesiphila ndawonye labantu bakwezinye izizwe.
Abantu abaphila impilo ehlukileyo kweyomunye bangahlala bonke ukhona osuka athande ukulingisela afune ukwenza lokho okwenziwa ngomunye wakhe.
Kuyinto engamangalisiyo njalo elungileyo ukuhlinza ubabhemi adliwe abantu bejabule kodwa kithi asikwazi lokhu, yisiga.
Ukhona omunye undoda oke wabanjwa koBulawayo ethengisa inyama yenja, kanti sebengenwe yini abantu bakithi?
Sesizangenelwa ngamasela ezindlini nanko phela lenja okungumngane womuntu sidliwa, kudala besisazi inja kungeyokuzingela pho nxa sidliwa sizazingela ngani?
Asizukubona lomangoye sexatshiwe wenziwa imihwabha laye sokuthiwa yinyama?
Thina abantu abansundu ubabhemi simsebenzisa ekulimeni, uyabotshwa kusiya emfuleni, enkunini kanye lokunye lokhu okokuthi sezadliwa hatshi kuyamangalisa ukuthi kanti sesingenwa yini bakithi.
Njengoba labobabhemi sebezathengiswa emibukisweni lenani labobabhemi abatshontshwayo selizakhwela lifane lelenkomo. Abanye ngabazwakala betshontsha obabhemi beBotswana bebuya labo ngapha, sebekwazi abantu ukuthi sebezadlisa phela obabhemi. Sebezakhala abantu ngobabhemi babo abazatshontshwa nsukuzonke besiyathengiselwa inyama.
Abanye osomabhizimusi abathembekanga sebezathengisela abantu inyama zabobabhemi nanko phela abanye babanjwa belezikhumba lenhloko zenkomo ezitshontshiweyo pho obabhemi kuzehlulani?


text:
Uzoyibamba ishisa kwichiefs
Akalona ivaka Ukomphela uthi
UKHOLWA wukuthi bukhona ubuhle asazobenzela ikaizer Chiefs usteve “Mphathi” Komphela ongumqeqeshi wale kilabhu ebhinjelwa yizinto ngaphansi kobuholi bakhe njengoba seyigijime amasizini amabili ingazinqobi izinkomishi.
Nakuba isimo sitsheke ngalolu hlobo kodwa ukomphela ushaya phansi ngonyawo uthi ngeke agudluke esigqikini sakhe ngoba akalona igwala.
Uthi kunalokho uzokulwa kuze kube iyaxazululeka inkinga ebhekene nale kilabhu eguqiswe yisupersport United ngo-2-1 koweAbsa Premiership ngolwesithathu ebusuku EFNB Stadium, egoli.
“Abalandeli bechiefs ngibahlonipha ngendlela eyisimanga, bangabaqashi bami. Ngiyakuqonda ukuthi isimo esibhekene naso kabeneme ngaso, nami ngokunjalo kangeneme. Kangisiyena umuntu oyibalekelayo ingcindezi, ngalapho-ke ngeke ngibaleke.
“Uma ubheka ikilabhu yethu ikwenza konke inkinga nje yiphambi kwamapali. Kulo mdlalo weSupersport sikwenze konke yize bese sishoda, salidlala lonke ibhola siyicindezele isupersport sakha namathuba kodwa ibhola langafuna ukungena enethini.
“Njengoba sinekhefu nje ngeke ngilale ngizophuma umkhankaso wokuthungatha umgadli ongalibheki ipali.
"Ngeke ngikuthole ukuphumula ngingamtholile umgadli ozoxazulula le nkinga esibhekene nayo,” kusho ukomphela.
Ichiefs iqede umdlalo wesuperSport ingasaphelele kukhishwa ngekhadi elibomvu u-eric Mathoho ngomzuzu wesi-7. Emuva kwalo mdlalo kusuke uthuthuva abalandeli bejikijela ukomphela, bemuchapha nangenhlamba. Bebelibeka ngesihloko elokuthi kabasamdingi, makahambe.
Bebethi ngoba izikhulu ziyasaba ukumxosha makavele azisulele yena esigqikini.
Kuthiwa abalandeli basonge ngokuthi uma ukomphela engahambi bazoyinyomfa emidlalweni yale kilabhu aze agcine ehambile.
Lo mqeqeshi njengoba kunekhefu lamaviki amabili nje, uthi uzozama ukuxazulula izinkinga abhekene nazo kule kilabhu kubalwa neyokugqoza kwamagoli, uthi eyokusula ngeke ayenze, akalona ivaka.


text:
Inhlanganiso yeEuropean Union (EU) isithethe isinqumo sokuthi kayisoze ivumele indizamtshina zeAir Zimbabwe ukuthi ziphaphe emazweni awe EU.
Iphephandaba le Seattle Times libika ukuthi isinqumo lesi sethulwe ngoLwesibili kulandela inkulumo ezenziwa yiziphathamandla zikahulumende weZimbabwe leze European Union.
I-EU ithi indizamtshina zeAir Zimbabwe zephula imithetho yokuphapha ngoba kazigcinwa kahle.
Ezinye njalo indizamtshina ezimiswe ukuphapha kulawo mazwe yi-Med View yakwele Nigeria, iMustique Airways yeSt Vincent le Urga yakwele Ukrainne.
Kulamankampani endizamtshina phose afika amakhulu amabili asemazweni alitshumi lasithupha angavunyelwa ukuphapha emkhathini we-European Union.
Inhlanganiso le yesule isinqumbo sokuvinjwa esafakelwe indizamtshina zeBenin leMozambique ngesikhathi ithatha isinqumo sokuvalela indizamtshina zeAir Zimbabwe.
UMnu. Joram Gumbo, umphathintambo wezokuthwala impahla etshiyeneyo lemigwaqo, utshele intathelizindaba ye Studio 7 uBlessing Zulu ukuthi bake bahlala phansi leziphathamandla zenhlanganiso ye-EU bakhuluma ngodaba lolu.
Uthe inhlanganiso le isole ukuthi inkampani yeAir Zimbabwe kayigcini kahle indizamtshina lezi njalo lamaphepha akhombisa imbali yazo.
Uthe ele Zimbabwe linikwe isikhatshana sokuthi lilungise konke okubhekane leAir Zimbabwe.
Kuqakathekile ukuthi indazamtshina zamazwe atshiyeneyo ziphaphe emkhathini we-European Union ukuze kuthengiselanwe impahla enengi.
Indizamtshina zeAir Zimbabwe okwamanje kaziphaphi emazweni la ngenxa yokubhidlika kwenkampani le elezikwelede ezedlula izigidi ezingamakhulu amathathu - $300 million.


text:
Sicela Usithinte
Siyathaba ukuncedisa labo abafuna ukufunda iBhayibhili loba abawuthandayo umsebenzi wethu owenziwa emhlabeni wonke. Sebenzisa okunye kwalokhu okulandelayo ukuze uthintane laboFakazi bakaJehova abaseduze lalapho ohlala khona.
Cela omunye wethu azofunda lawe iBhayibhili mahala
Sitshayele ucingo loba usibhalele usebenzisa okubhalwe ngaphansi
ECyprus
Watch Tower Bible and Tract Society
PO Box 11033
2550 DALI
CYPRUS
Izinsuku lezikhathi zokusebenza
NgoMvulo kusiya ngoLwesihlanu
Ngo-8:00 ekuseni kusiya ku-5:00 ntambama.


text:
Kuboshwe owe-PSL ngezokudlwengula
2017-03-28 12:32
Johannesburg - Zimkhalele umdlali webhola lezinyawo eNingizimu Afrika odlala kwi-Premier Soccer League (PSL) kanti usevelile nasenkantolo eseKapa ngecala lokudlwengula, kusho amaphoyisa aseWestern Cape.
Lo mdlali oneminyaka engu-26 ubudala uboshwe eMpumalanga ngeSonto ngokubandakanyeka esigamekweni sokudlwengula okusolakala ukuthi senzeka ngoFebhuwari 2013 eGoodwood, eKapa.
OLUNYE UDABA: Udaluliwe owe-PSL oboshwe ngempelasonto
"Icala lihlehliselwe umhlaka-7 Ephreli 2017 ukuze umsolwa ezokwazi ukuvela eNkantolo yesiFunda yaseParow.
"Igama lomsolwa angeke lidalulwe ngenxa yecala abhekene nalo," kusho isitatimende samaphoyisa.
Ukuboshwa kwalesi sihlabani esasidlalela iPlatinum Stars kuza ngemuva kokuba amaphoyisa ekhiphe incwadi egunyaza ukuba siboshwe ekuqaleni kwale nyanga.
Icala liphenywa yiBellville Family Violence, Child Protection and Sexual Offence.
- ANA
- Phakaaathi
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter
- News 24


text:
Isahluko 14
1
Ngomnyaka wesibili kaJowashi indodana kaJehowahazi inkosi yakwa-Israyeli u-Amasiya indodana kaJowashi inkosi yakwaJuda waba yinkosi.
2 Wayeneminyaka engamashumi amabili nanhlanu ekuqaleni kwakhe ukubusa, wabusa iminyaka engamashumi amabili nesishiyagalolunye eJerusalema; igama likanina lalinguJehohadini waseJerusalema.
3 Wenza okulungile emehlweni kaJehova, kungenjengoDavide uyise kodwa; wenza njengakho konke uJowashi uyise akwenzileyo.
4 Kepha izindawo eziphakemeyo azisuswanga; abantu babesahlaba, besashisa impepho ezindaweni eziphakemeyo.
5 Kwathi lapho umbuso usuqinisiwe esandleni sakhe, wazibulala izinceku zakhe ezaziyibulele inkosi uyise.
6 Kepha abantwana bababulali akababulalanga njengokulotshiweyo encwadini yomthetho kaMose njengokuyala kukaJehova ngokuthi: “Oyise abayikubulawa ngenxa yabantwana, nabantwana abayikubulawa ngenxa yawoyise, kepha yilowo nalowo uyakufa ngesakhe isono.”
7 Wabulala ku-Edomi esiGodini sikaSawoti abayizinkulungwane eziyishumi, wathatha iSela ngokulwa, waliqamba igama lokuthi iJokiteyeli kuze kube namuhla.
8 Khona u-Amasiya wathuma izithunywa kuJehowashi indodana kaJehowahazi kaJehu, inkosi yakwa-Israyeli, wathi: “Woza sibhekane ubuso nobuso.”
9 UJehowashi inkosi yakwa-Israyeli wathumela ku-Amasiya inkosi yakwaJuda, wathi: “Isihlahla somkhaya saseLebanoni sathumela kumsedari waseLebanoni, sathi: ‘Nika indodana yami indodakazi yakho ibe ngumkayo.’ Kwadlula isilo sasendle saseLebanoni, sanyathela phansi isihlahla somkhaya.
10 Umchithile impela u-Edomi; inhliziyo yakho ikuphakamisile; dumiseka ngakho, uhlale ekhaya; uzilebelani ukuba uwe wena, noJuda ekanye nawe, na?”
11 Kepha u-Amasiya akalalelanga. Wayesenyuka uJehowashi inkosi yakwa-Israyeli; yena no-Amasiya inkosi yakwaJuda babhekana ubuso nobuso eBeti Shemeshi elingelakwaJuda.
12 UJuda wahlulwa phambi kuka-Israyeli; babaleka, kwaba yilowo nalowo etendeni lakhe.
13 UJehowashi, inkosi yakwa-Israyeli, wambamba u-Amasiya inkosi yakwaJuda, indodana kaJehowashi, ka-Ahaziya, eBeti Shemeshi, wafika eJerusalema, wadiliza ugange lwaseJerusalema, kusukela eSangweni lakwa-Efrayimi kuze kube seSangweni laseGumbini, izingalo ezingamakhulu amane.
14 Wathatha lonke igolide nesiliva, nazo zonke izitsha ezafunyanwa endlini kaJehova nasengcebeni endlini yenkosi, nabayisibambiso, wabuyela eSamariya.
15 Ezinye izindaba zikaJehowashi azenzayo, namandla akhe, nempi yakhe no-Amasiya inkosi yakwaJuda, angithi kulotshiwe encwadini yezindaba zemihla ngemihla yamakhosi akwa-Israyeli na?
16 UJehowashi wayeselala koyise, wembelwa eSamariya namakhosi akwa-Israyeli; uJerobowamu indodana yakhe waba yinkosi esikhundleni sakhe.
17 U-Amasiya, indodana kaJowashi, inkosi yakwaJuda, wayesekhona emva kokufa kukaJehowashi indodana kaJehowahazi, inkosi yakwa-Israyeli, iminyaka eyishumi nanhlanu.
18 Ezinye izindaba zika-Amasiya angithi zilotshiwe encwadini yezindaba zemihla ngemihla yamakhosi akwaJuda na?
19 Bamenzela ugobe eJerusalema; wabalekela eLakishi, kepha bathumela bamlanda eLakishi, bambulala khona.
20 Bamthwala ngamahhashi; wembelwa eJerusalema koyise emzini kaDavide.
21 Bonke abantu bakwaJuda bathatha u-Azariya owayeneminyaka eyishumi nesithupha, bambeka inkosi esikhundleni sikayise u-Amasiya.
22 Wakha i-Elati, walibuyisela kuJuda, inkosi isilele koyise.
23 Ngomnyaka weshumi nanhlanu ka-Amasiya indodana kaJowashi, inkosi yakwaJuda, uJerobowamu indodana kaJowashi, inkosi yakwa-Israyeli, waba yinkosi eSamariya, wabusa iminyaka engamashumi amane nanye.
24 Wenza okubi emehlweni kaJehova, kasukanga ezonweni zonke zikaJerobowamu, indodana kaNebati, onisa ngazo u-Israyeli.
25 Wabuyisa umkhawulo wakwa-Israyeli kusukela ekuyeni eHamati kuze kube seLwandle lwase-Araba; njengezwi likaJehova, uNkulunkulu ka-Israyeli, alikhulumayo ngesandla senceku yakhe uJona indodana ka-Amithayi, umprofethi waseGati Heferi.
26 Ngokuba uJehova wabona ukuhlupheka kuka-Israyeli ukuthi kwakumunyu kakhulu, abancane nabakhulu baphela amandla, kungekho omsizayo u-Israyeli.
27 UJehova akashongo ukuthi uyakwesula igama lika-Israyeli phansi kwezulu, kepha wabasindisa ngesandla sikaJerobowamu indodana kaJowashi.
28 Ezinye izindaba zikaJerobowamu, nakho konke akwenzayo, namandla akhe, nokulwa kwakhe, nokubuyisela kwakhe ku-Israyeli iDamaseku neHamati elalingelakwaJuda, angithi kulotshiwe encwadini yezindaba zemihla ngemihla yamakhosi akwa-Israyeli na?
29 UJerobowamu wayeselala koyise, amakhosi abakwa-Israyeli; uZakariya waba yinkosi esikhundleni sakhe.


text:
Isahluko 20
1 “Ngokuba umbuso wezulu ufana nomuntu ongumninindlu owaphuma ekuseni ukuqasha izisebenzi ziye esivinini sakhe.
2 Esevumelene nezisebenzi ngodenariyu ngosuku, wazithumela esivinini sakhe.
3 “Waphuma futhi ngehora lesithathu, wabona abanye bemi esigcawini, bengenzi lutho;
4 nakubo wathi: ‘Yanini nani esivinini; ngiyakuninika okufaneleyo.’
5 Baya-ke. “Waphuma futhi ngehora lesithupha nangelesishiyagalolunye, wenze njalo.
6 Esephuma ngehora leshumi nanye wafumana abanye bemi, wathi kubo: ‘Nimeleni lapha usuku lonke ningenzi lutho na?’
7 “Bathi kuye: ‘Ngokuba akakho osiqashileyo.’ “Wathi kubo: ‘Hambani nani, niye esivinini.’
8 “Kepha selishonile, umninisivini wathi enduneni yakhe: ‘Biza izisebenzi, uzikhokhele imali yazo, uqale ngezokugcina, ugcine ngezokuqala.’
9 “Kuthe befika abehora leshumi nanye, kwaba yilowo nalowo wamukela udenariyu.
10 Sekuza abokuqala, bathi bazakwamukela okukhulu; kepha nabo bamukela udenariyu ngabanye.
11 Kepha sebamukela bakhonona ngomninindlu,
12 bathi: ‘Laba abokugcina basebenze ihora linye nje, ubalinganise nathi esithwalile ubunzima nesifudumezi semini.’
13 “Waphendula, wathi komunye wabo: ‘Mngane, angikoni; kanti asivumelananga ngodenariyu na?
14 Thatha okwakho, uhambe; kepha ngiyathanda ukunika lo wokugcina njengawe.
15 Angivunyelwe ukwenza engikuthandayo ngokungokwami na? Kumbe iso lakho libi, ngokuba mina ngimuhle na?’
16 “Kanjalo abokugcina bayakuba ngabokuqala, nabokuqala babe ngabokugcina.”
17 Kwathi uJesu esezakwenyukela eJerusalema, wathatha abafundi abayishumi nambili, wagudluka nabo; besesendleleni, wathi kubo:
18 “Bhekani, sikhuphukela eJerusalema; iNdodana yomuntu izakukhashelwa kubapristi abakhulu nababhali; bazakuyinqumela ukuba ife,
19 bayikhaphele kwabezizwe ukuba iklolodelwe, ishaywe, ibethelwe esiphambanweni; kepha ngosuku lwesithathu izakuvuswa.”
20 Khona kwafika kuye unina wamadodana kaZebedewu kanye namadodana akhe; wakhuleka, wacela into kuye.
21 Yena wathi kuye: “Ufunani na?” Wathi kuye: “Yisho ukuba lawa madodana ami amabili ahlale, enye ngakwesokunene sakho, enye ngakwesokhohlo sakho embusweni wakho.”
22 UJesu waphendula wathi: “Anikwazi enikucelayo. Ningasiphuza yini isitsha engizakusiphuza na?” Bathi kuye: “Singakwenza.”
23 Wathi kubo: “Yebo, nizakusiphuza isitsha sami, kepha ukuhlala ngakwesokunene sami nangakwesokhohlo akusikho okwami ukuphana ngakho, kodwa kungokwalabo abakulungiselwe nguBaba.”
24 Bathi ukuzwa lokho abayishumi, bazithukuthelela izelamani ezimbili.
25 Kepha uJesu wababiza, wathi: “Niyazi ukuthi ababusi bezizwe bazenza amakhosi phezu kwazo, nezikhulu zazo ziphethe amandla phezu kwazo.
26 Akunjalo phakathi kwenu, kodwa yilowo nalowo ofuna ukuba mkhulu phakathi kwenu makabe yisikhonzi senu;
27 nalowo ofuna ukuba ngowokuqala phakathi kwenu makabe yinceku yenu,
28 njengalokho iNdodana yomuntu ingezelanga ukukhonzwa kepha ukukhonza nokunikela ukuphila kwayo, kube yisihlengo sabaningi.”
29 Sebephuma eJeriko, isixuku esikhulu samlandela.
30 Bheka, kwakuhlezi izimpumputhe ezimbili ngasendleleni; kuthe zizwa ukuthi uJesu uyadlula, zamemeza zathi: “Nkosi, Ndodana kaDavide, sihawukele!”
31 Kepha isixuku sazikhuza ukuba zithule, kodwa kwayikhona zimemeza kakhulu, zithi: “Nkosi, Ndodana kaDavide, sihawukele!”
32 UJesu wema, wazibiza wathi: “Nifuna ukuba nginenzeleni na?”
33 Zathi kuye: “Nkosi, ukuba amehlo ethu avuleke.”
34 UJesu waba nesihe, waphatha amehlo azo; zase zibona masinyane, zamlandela.


text:
Isahluko 12
1Ngakho kuseyizinsuku eziyisithupha ngaphambi kwePhasika, uJesu wafika eBethaniya, lapho wayekhona uLazaru uJesu amvusa kwabafileyo.
2 Base bemenzela ukudla khona; uMarta wayephaka, kepha uLazaru wayengomunye wababehlezi ekudleni naye.
3 UMariya wayesethatha ilitra lamafutha enadi lodwa elinenani elikhulu, wagcoba izinyawo zikaJesu, wesula izinyawo zakhe ngezinwele zakhe; indlu yagcwala iphunga lamafutha.
4 Kepha uJuda Iskariyothe, omunye wabafundi bakhe obezakumkhaphela, wathi:
5 “Yini ukuba lawa mafutha engathengiswanga ngawodenariyu abangamakhulu amathathu, kwaphiwa abampofu, na?”
6 Washo lokho kungengokuba ekhathalele abampofu, kepha ngokuba eyisela, ephethe isikhwama, eba okufakwa kuso.
7 Ngakho uJesu wathi: “Myeke ukuba awalondolozele usuku lokumbelwa kwami.
8 Ngokuba abampofu ninabo njalo, kepha mina aninami njalo.”
9 Ngakho isixuku esikhulu sabaJuda sezwa ukuthi ulapho. Beza-ke kungengenxa kaJesu kuphela, kepha nokuba babone uLazaru abemvusile kwabafileyo.
10 Kepha abapristi abakhulu benza icebo lokuba babulale noLazaru,
11 ngokuba ngenxa yakhe abaningi babaJuda bamuka bakholwa nguJesu.
12 Ngangomuso abantu abaningi abafike emkhosini sebezwile ukuthi uJesu uyeza eJerusalema,
13 bathatha amahlamvu esundu, baphuma ukumhlangabeza. Bamemeza bathi: “Hosiyana! Ubusisiwe ozayo egameni leNkosi, yebo, iNkosi ka-Israyeli.”
14 UJesu esefumene imbongolo entsha wakhwela kuyo njengokulotshiwe ukuthi:
15 “Ungesabi, ndodakazi yaseSiyoni; bheka, iNkosi yakho iza, ikhwele etholeni lembongolo.”
16 Lokho abafundi bakhe abakuqondanga ekuqaleni; kodwa esekhazimulisiwe uJesu, base bekhumbula ukuthi kulotshiwe lokho ngaye nokuthi babekwenzile lokho kuye.
17 Ngakho safakaza isixuku esasinaye, lapho ebiza uLazaru aphume ethuneni, emvusa kwabafileyo.
18 Ngenxa yalokho isixuku saya samhlangabeza, ngokuba sase sizwile ukuthi wayesenzile leso sibonakaliso.
19 Ngakho abaFarisi bakhuluma bodwa, bathi: “Niyabona ukuthi anisizi lutho; bheka, izwe lonke liyamlandela.”
20 Kwakukhona amaGreki athile phakathi kwababenyuka ukuba bakhuleke emkhosini.
21 Lawo-ke aya kuFiliphu waseBetsayida laseGalile, acela kuye, athi: “Nkosi, sithanda ukubona uJesu.”
22 UFiliphu weza wamtshela u-Andreya. Weza u-Andreya noFiliphu, basho kuJesu.
23 UJesu waphendula, wathi kubo: “Sesifikile isikhathi sokuba ikhazimuliswe iNdodana yomuntu.
24 Ngiqinisile, ngiqinisile ngithi kini: Uma inhlamvu kakolweni iwela emhlabathini ingafi, ihlala yodwa; kepha uma ifa, ithela izithelo eziningi.
25 Lowo othanda ukuphila kwakhe ulahlekelwa yikho, nozonda ukuphila kwakhe kuleli zwe uyakukulondela ukuphila okuphakade.
26 Uma umuntu engikhonza, akangilandele; nalapha ngikhona mina, soba khona nesikhonzi sami. Uma umuntu engikhonza, uBaba uyakumazisa lowo.
27 “Kalokhu umphefumulo wami ulusizi, ngizakuthini na? Baba, ngisindise kulo mzuzu. Kodwa ngenxa yalokhu ngize kulo mzuzu.
28 Baba, khazimulisa igama lakho.” Kwase kufika izwi livela ezulwini, lithi: “Ngilikhazimulisile, ngobuye ngilikhazimulise.”
29 Ngakho abantu ababemi bezwa bathi: “Beliduma;” abanye bathi: “Ingelosi ikhulume kuye.”
30 UJesu waphendula wathi: “Leli zwi alizanga ngenxa yami kepha ngenxa yenu.
31 Kalokhu kungukwahlulelwa kwaleli zwe; kalokhu umbusi waleli zwe uzakuxoshwa.
32 Mina, nxa ngiphakanyiswa emhlabeni, ngiyakubadonsela kimi bonke.”
33 Lokho-ke wakusho efanekisa ukufa okumfanele afe ngakho.
34 Ngakho isixuku samphendula sathi: “Sizwile emthethweni ukuthi uKristu uyakuma phakade; usho kanjani wena ukuthi iNdodana yomuntu imelwe ukuphakanyiswa na? Ingubani le Ndodana yomuntu na?”
35 Wayesethi kubo uJesu: “Kuseyisikhashana ukukhanya kukhona kini. Hambani nise nokukhanya, ukuze ubumnyama bunganehleli. Ohamba ebumnyameni akazi ukuthi uya ngaphi.
36 Nise nokukhanya kholwani ngukukhanya, ukuze nibe ngabantwana bokukhanya.” Washo lokho uJesu, wamuka, wasithela kubo.
37 Kepha noma ebezenzile izibonakaliso ezingaka phambi kwabo, abakholwanga nguye
38 ukuba izwi lika-Isaya umprofethi ligcwaliseke, alikhuluma lokuthi: “Nkosi, ngubani owakholwa ngukushumayela kwethu na? Ingalo yeNkosi yambulelwa bani na?”
39 Ngalokho babengekholwe, ngokuba u-Isaya washo futhi ukuthi:
40 “Uphuphuthekisile amehlo abo, wayenza lukhuni inhliziyo yabo, funa babone ngamehlo, baqonde ngenhliziyo, baphenduke, ngibaphulukise.”
41 U-Isaya wakusho lokho, ngokuba ebona inkazimulo yakhe, ekhuluma ngaye.
42 Nokho abaningi nasezikhulwini bakholwa nguye, kodwa ngenxa yabaFarisi abakuvumanga, funa bakhishwe esinagogeni;
43 ngokuba babethanda udumo lwabantu kunodumo lukaNkulunkulu.
44 Khona uJesu wamemeza wathi: “Okholwa yimi kakholwa yimi kepha ngongithumileyo.
45 Obona mina ubona ongithumileyo.
46 Ngize ezweni ngingukukhanya ukuba yilowo nalowo okholwa yimi angahlali ebumnyameni.
47 “Uma umuntu ezwa amazwi ami engawalondi, lowo angimahluleli mina, ngokuba angizanga ukuba ngahlulele izwe, kepha ukuba ngisindise izwe.
48 Ongalayo engawamukeli amazwi ami unomahlulelayo; izwi engalikhulumayo yilona eliyakumahlulela ngosuku lokugcina.
49 Ngokuba mina angikhulumanga ngokwami, kodwa uBaba ongithumileyo nguye onginike umyalo wokuba ngizakuthini, ngikhulumeni.
50 Ngiyazi ukuthi umyalo wakhe ungukuphila okuphakade. Ngakho-ke lokho engikukhulumayo ngikukhuluma njengalokho uBaba angitshela khona.”


text:
- Ngokwencika emiyalelweni kaNgqongqoshe wezoKuphepha nezokuVikela, uKhomishani kaZwelonke uzoba nesibopho –
(b) ukuqokwa kokhomishani bezifundazwe;
(d) ukuphenya kanye nokuvimbela ubugebengu obuhleliwe noma ubugebengu obudinga uphenyo kanye nokuvimbela ubugebengu okwenziwa kuzwelonke noma amakhono akhethekile;
kanye
(k) ukwakhiwa kanye nokugcinwa kophiko lukazwelonke olubheka ukusimama kwezimo emphakathini ukuze luthunyelwe ukuyokweseka kanye nalapho kunesicelo sikaKhomishani wesiFundazwe;
Ukuguqulwa kwesigaba sama 219 soMthethosisekelo owendulela lo ngokufaka amagama endulela indima (a) esigatshaneni soku (1) ngamagama alandelayo:
- Ngokuya kwesigaba sama 218(1), uKhomishani Wesifundazwe uzoba nesibopho –
Ukuguqulwa kwesigaba sama 224 soMthethosisekelo owendulela lo ngokufaka esikhundleni sombandela obekelwe isigatshana sesi (2) umbandela olandelayo:
Inqobo uma lesi sigatshana sizobuye sisebenze kumalungu anoma yimuphi umbutho ohlomile ofake uhlu lwabasebenzi bawo ngemuva kokuqala ukusebenza koMthethosisekelo waseNingizimu Afrika, we 1993 (uMthetho wama 200 we 1993), kodwa ngaphambi kokuvunywa komqulu womthethosisekelo omusha njengoba kucatshangwa esigabeni sama 73 salowo Mthethosisekelo, uma inhlangano yezezombusazwe umbutho lowo ogxile ngaphansi kwegunya lawo nokulawula kwawo negqugquzela izinhloso zawo iye yabamba iqhaza eMkhandlwini Omkhulu wesiKhashana noma yabamba iqhaza okhethweni lokuqala loMkhandlu kaZwelonke nowezishayamthetho zezifundazwe ngaphansi koMthethosisekelo okukhulunywa ngawo.
Ukuguqulwa kwesigaba sama 227 soMthethosisekelo owendulela lo ngokufaka esikhundleni sesigatshana sesi (2) isigatshana esilandelayo:
- UMbutho wezokuVikela kaZwelonke uzosebenzisa amandla awo futhi uzokwenza umsebenzi wawo ngokwenza kuphela lokho okubhekene nezidingo zezwe ngokweSahluko se 11 soMthethosisekelo waseNingizimu Afrika, we 1996.
ngokufaka esikhundleni sesigatshana soku (1) isigatshana esilandelayo:
- Uhulumeni, umnyango kahulumeni, ukuphathwa kukahulumeni noma ezokuphepha okwathi masinyane ngaphambi kokuqaliswa koMthethosisekelo waseNingizimu Afrika, we 1996 (ngemuva kwalapha obizwa ngokuthi ‘uMthethosisekelo omusha’), wabe wenza imisebenzi kahulumeni,uyaqhubeka nokusebenza ngokomthetho osebenza lapho kuze kube ukuthi uyaqedwa noma ufakwa noma uhlanganiswa kunoma iyiphi inhlangano efanele noma udidiyelwa noma uqiniswe kanye nanoma iyiphi enye inhlangano.
ngokufaka esikhundleni sesigatshana sesi (6) isigatshana esilandelayo:
-
- uMongameli angaqoka ikhomishani ezobuka kabusha ukuphethwa noma ukuguqulwa kwesivumelwano, ukuqashwa noma ukukhushulelwa esikhundleni esiphakeme, noma ukunikezwa kwesikhathi esimisiwe noma isimo sokusebenza noma ezinye izinzuzo, okwenzeka phakathi kwamhla zi 27 EPhreli 1993 namhla zi 30 Sephtemba 1994 kunoma yimuphi umuntu okuphawulwe ngaye esigatshaneni sesi (2) noma kunoma yiliphi izinga labantu abanjalo.
- Ikhomishani ingahlehlisa ibuyisele emuva noma iguqule isivumelwano, ukuqashwa, ukukhushulelwa esikhundleni esiphakeme noma ukunikezwa kokuthile uma kungalungile noma kwamukelekile ezimweni zalolo daba;
kanye
ngokufaka esikhundleni samagama athi, “lo Mthethosisekelo”, noma yikuphi lapho evela khona esigabeni sama 236, amagama athi,
uMthethosisekelo omusha
(a) Ukuhlelwa kudidiyelwe zonke izinhlangano eziphawulwe esigabeni sama 236(1), ngaphandle kwemibutho yamasotsha ephawulwe esigabeni sama 224(2), kuzoqhubeka ngemuva kokuqala ukusebenza koMthethosisekelo waseNingizimu Afrika we 1996, ngenhloso yokusungula –
(i) ukuphathwa okusebenza ngempumelelo emkhakheni kahulumeni kazwelonke ukubhekana nezindaba ezingena ngaphansi kwesandla somkhakha kazwelonke;
(ii) ukuphatha okusebenza ngempumelelo kwesifundazwe ngasinye ukubhekana nezindaba ezingaphansi kwesandla sesifundazwe ngasinye.
futhi
(i) izinhlangano eziphawulwe esigabeni sama 236(1), ngaphandle kwemibutho yamasotsha, zizoba ngaphansi kukahulumeni kazwelonke, ozosebenzisa leso sibopho ngokubambisana nohulumeni bezifundazwe;
Ukuguqulwa kwesigaba sama 239 soMthethosisekelo owendulela lo ngokufaka esikhundleni sesigatshana sesi (4) isigatshana esilandelayo:
- Ngokwencika nangokulandela yinoma yimuphi umthetho osebenzayo,izimpahla, amalungelo, imisebenzi kanye nezindleko zayo yonke imibutho ephawulwe esigabeni sama 224(2) zizokwehlela phezu koMbutho Kazwelonke Wezokuvikela ngokulandela imiyalelo kaNgqongqoshe wezokuVikela.


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
Kumqondisi. Ingoma, ihubo.
66 Memezani uNkulunkulu ngokunqoba, nonke nina bantu bomhlaba.+
2 Hubelani inkazimulo yegama lakhe.+Khazimulisani udumo lwakhe.+
3 Thanini kuNkulunkulu: “Yeka ukuthi imisebenzi yakho yesabeka kangakanani!+Ngenxa yobukhulu bezikhwepha zakho izitha zakho ziyoza kuwe zithothongene.+
4 Bonke abantu bomhlaba bayokhothama kuwe,+Futhi bayokuhubela, bahubele igama lakho.”+ Sela.
5 Wozani, nibone imisebenzi kaNkulunkulu.+Ukusebenzelana kwakhe nabantwana babantu kuyesabeka.+
6 Ushintshe ulwandle lwaba umhlabathi owomile;+Bawela umfula ngezinyawo.+Lapho sajabula ngaye.+
7 Ubusa ngamandla akhe kuze kube nini nanini.+Amehlo akhe ahlala eqaphe izizwe.+Labo abanenkani, mabangaziphakamisi.+ Sela.
8 Tusani uNkulunkulu wethu, nina zizwe,+Nizwakalise izwi lokumdumisa.+
9 Ubeka umphefumulo wethu ekuphileni,+Akaluvumelanga unyawo lwethu ukuba luntengantenge.+
10 Ngoba wena usihlolile, Nkulunkulu;+Usicwengile njengalapho kucwengwa isiliva.+
11 Usilethé enetheni lokuzingela;+Ucindezelé izinqulu zethu.
12 Wenzé umuntu ofayo ukuba agabavule phezu kwekhanda lethu;+Sichushé emlilweni nasemanzini,+Futhi usilethé empumuzweni.+
13 Ngizongena endlini yakho neminikelo yokushiswa ephelele;+Ngizogcwalisa izithembiso zami engizifungele kuwe+
14 Lezo izindebe zami ezivuleke zazisho+Nomlomo wami ozikhulumile lapho ngisebunzimeni obukhulu.+
15 Ngizonikela kuwe iminikelo ephelele yokushiswa yokukhuluphalisiwe,+Nomusi womhlatshelo wezinqama.Ngizonikela inkunzi kanye nezimpongo.+ Sela.
16 Wozani, nilalele, nonke nina enesaba uNkulunkulu, ngizolandisa+Lokho akwenzele umphefumulo wami.+
17 Ngambiza ngomlomo wami,+Futhi ngababaza ngolimi lwami.+
18 Uma nginake noma yini elimazayo enhliziyweni yami,UJehova ngeke angizwe.+
19 Ngempela uNkulunkulu uzwile;+Ulinakile izwi lomthandazo wami.+
20 Makatuswe uNkulunkulu, ongazange awuchilize umthandazo wami,Noma umusa wakhe wothando kimi.+
Thumelela
Thumelela
INGUQULO YEZWE ELISHA YEMIBHALO ENGCWELE
AmaHubo 66
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Septhemba 18-24
DANIYELI 1-3
INgoma 131 Nomthandazo
Amazwi Okuvula (3 imiz. noma ngaphansi)
AMAGUGU ASEZWINI LIKANKULUNKULU
“Ukuba Qotho KuJehova Kuyazuzisa”: (10 imiz.)
[Dlala i-video ethi Isethulo SikaDaniyeli.]
Dan 3:16-20—Abangane bakaDaniyeli abazange bantengantenge lapho bephoqelelwa ukuba bayeke ukuba qotho kuJehova (w15 7/15 20 ¶15-16)
Dan 3:26-29—Ubuqotho babo bakhazimulisa igama likaJehova futhi kwabenza babusiswa (w13 1/15 10 ¶13)
-
Ukumba Sifuna Ingcebo Engokomoya: (8 imiz.)
Dan 1:5, 8—Kungani uDaniyeli nabangane bakhe abathathu banquma ukuthi kwakuzobangcolisa ukudla izibiliboco zenkosi? (it-2-E 382)
Dan 2:44—Kungani uMbuso kaNkulunkulu kuzodingeka uchoboze imibuso yezwe efanekiselwe esithombeni? (w12 6/15 17, ibhokisi; w01 10/15 6 ¶4)
Ukufundwa kweBhayibheli kwaleli sonto kukufundiseni ngoJehova?
Iyiphi enye ingcebo oyithole ekufundweni kweBhayibheli kwaleli sonto?
-
Ukufundwa KweBhayibheli: (4 imiz. noma ngaphansi) Dan 2:31-43
YIBA UMSHUMAYELI NOMFUNDISI ONGCONO ENSIMINI
Ekuhambeleni Kokuqala: (2 imiz. noma ngaphansi) Isaya 40:22—Fundisa Iqiniso—Beka isisekelo sempindelo.
Empindelweni: (4 imiz. noma ngaphansi) Ro 15:4 —Fundisa Iqiniso—Shiya ikhadi lemininingwane ye-JW.ORG.
Inkulumo: (6 imiz. noma ngaphansi) w17.02 29-30 —Isihloko: Ingabe UJehova Uhlola Kusengaphambili Ukuthi Kungakanani Esingakuthwala Bese Ekhetha Izilingo Esizobhekana Nazo?
UKUPHILA NJENGAMAKRISTU
“Yiba Qotho Lapho Ulingwa”: (8 imiz.) Ingxoxo.
“Yiba Qotho Lapho Isihlobo Sisuswa Ekuhlanganyeleni”: (7 imiz.) Ingxoxo.
ISifundo SeBhayibheli Sebandla: (30 imiz.) kr “Ingxenye 6–Ukusekela UMbuso–Ukwakha Izakhiwo Zokukhulekela Nokunikeza Usizo Lapho Kunezinhlekelele” nesahl. 18 ¶1-8
Ukubukeza Okulandelwa Amabal’ engwe Angesonto Elizayo (3 imiz.)
INgoma 101 Nomthandazo


text:
Ungathanda ukufunda lesi sihloko ngalolu limi: %%?
Izindaba Ezinhle Ezivela KuNkulunkulu!
Indlela Ongazuza Ngayo Kule Ncwajana
Indlela Ongazuza Ngayo Kule Ncwajana
Le ncwajana izokusiza ukuba ujabulele ukufunda iZwi likaNkulunkulu, iBhayibheli. ImiBhalo esekugcineni kwesigaba ngasinye ibonisa ukuthi uzozitholaphi eBhayibhelini lakho izimpendulo zemibuzo ebhalwe ngokugqamile.
Lapho ufunda amavesi eBhayibheli, cabanga ngezimpendulo ozitholayo. Noma yimuphi uFakazi KaJehova uyothanda ukukusiza ukuba uqonde incazelo yalawo mavesi.—Funda uLuka 24:32, 45.
Phawula: Zonke izincwadi ezishiwo kule ncwajana zinyatheliswa oFakazi BakaJehova.
Funda Okwengeziwe
ISIFUNDO SEBHAYIBHELI
Emhlabeni wonke, oFakazi BakaJehova baqhuba izifundo zeBhayibheli zamahhala besebenzisa le ndlela ephumelelayo. Buka ukuthi basiqhuba kanjani.
Thumelela
Thumelela
IZINDABA EZINHLE EZIVELA KUNKULUNKULU!
IsiZulu
Indlela Ongazuza Ngayo Encwajaneni Ethi “Izindaba Ezinhle Ezivela KuNkulunkulu!”
https://assetsnffrgf-a.akamaihd.net/assets/m/1102012182/univ/art/1102012182_univ_sqr_xl.jpg


text:
Yiba Nomgomo
Ukuya esikoleni kuba nenjongo futhi kube mnandi kakhulu uma wazi ukuthi ufundelani.
UKUFUNDA ungenamgomo kufana nokugijima emjahweni ongenaso isiphetho. IBhayibheli lithi: “Yazi ukuthi uyaphi.” (IzAga 4:26, Contemporary English Version) Uma unomgomo uyohlale wazi ukuthi ufunani futhi kuyoba lula lapho usuyoqala ukusebenza. Ungazibekela kanjani umgomo?
Zibuze, ‘Ngihlela ukuziphilisa kanjani?’ Ungawuzibi lo mbuzo. Kunalokho, hlela kusenesikhathi. Kungani? Ake ukubheke ngale ndlela: Uma ufuna ukuthatha uhambo, okokuqala kuyodingeka unqume ukuthi ufuna ukuyaphi. Ngemva kwalokho ubheka ibalazwe futhi unqume ukuthi iyiphi indlela engcono yokufika lapho. Kuyafana nangesikole. Cabanga ukuthi imuphi umsebenzi ongawufundela, bese ukhetha izifundo eziyokusiza uthole lowo msebenzi.
Isixwayiso: Izingane eziningi zifuna ukwenza kuphela umsebenzi eziwuzwa egazini—njengokuba umculi—zize zingafuni nakuzwa ngolunye uhlobo lomsebenzi. Iyiphi indlela engcono yokubheka le ndaba?
- Cabanga ngamakhono akho. Ngokwesibonelo, uyayijabulela yini imisebenzi ehlobene nokusiza abanye? Ingabe unekhono lokukhanda izinto? lokubala? lokusingatha izimali? nelokulungisa izinto?
- Cabanga ngemisebenzi ongakhetha kuyo. Imiphi imisebenzi efanelana kahle namakhono akho? Xoxa nabanye abantu ngemisebenzi ehlukahlukene kunokuba ubambelele kulowo obulokhu uphupha ngawo. Yiba nombono ovulekile. Ngokwesibonelo, ingabe umkhakha ofuna ukuwufundela uyotholakala kwezinye izindawo uma kungenzeka uthuthe? Ukuqeqeshelwa lowo msebenzi ngeke yini kukufake ezikweletini ezingadingekile?
- Cabanga ngamathuba onawo. Uma sewazi ukuthi imuphi umsebenzi ongathanda ukuwufundela, bheka ukuthi akhona yini amathuba alowo msebenzi endaweni yakini. Bakhona abantu abangakuqasha? Uma kunjalo, bayamnikeza yini umuntu ithuba lokuqeqeshwa? Zikhona yini izinhlelo zokuba umuntu aqeqeshelwe amakhono athile?
Icebiso: Khuluma nabazali bakho, othisha nabangane abakhulile. Yiya emtatsheni wezincwadi wangakini uhlole ne-Internet.
Iphuzu eliyinhloko: Uma unomgomo, uyokwazi ukuthi ufundelani.
Kungani ungaqali manje? Cabanga kusemanje ngala maphuzu amathathu angenhla, njengoba usesesikoleni. Yibhale phansi imigomo yakho, uxoxe ngayo nabazali bakho.


text:
INDABA YOKUPHILA
Ngabusiswa Ngokusebenza Namadoda Athanda UNkulunkulu
MAPHAKATHI nawo-1930, ubaba nomama—uJames noJessie Sinclair—bathuthela eBronx, indawo eseNew York City. Umngane wabo omusha kwakunguWillie Sneddon, owayesuka eScotland njengabo. Lapho beqala nje ukubonana baxoxa ngemindeni yabo. Lokho kwenzeka ngaphambi kokuba ngizalwe.
Umama watshela uWillie ukuthi ngaphambi kokuba kuqale iMpi Enkulu, ubaba wakhe nomfowabo omdala bashona lapho isikebhe sabo sokudoba sishaywa yibhomu oLwandle Olusenyakatho. UWillie wathi, “Ubaba wakho usesihogweni!” * UWillie wayengomunye woFakazi BakaJehova futhi lena yindlela ethusayo umama athola ngayo iqiniso leBhayibheli.
Lokho okwashiwo uWillie kwamphatha kabi umama ngoba wayazi ukuthi ubaba wakhe wayeyindoda elungile. UWillie wabe esethi, “Ubuwazi ukuthi uJesu naye waya esihogweni?” Umama wakhumbula imfundiso yasesontweni, eyayithi uJesu waya esihogweni futhi wavuswa ngosuku lwesithathu. Ngakho wazibuza, ‘Uma isihogo somlilo kuyindawo okuhlushwa kuyo abantu ababi, pho kungani uJesu aya khona?’ Lokhu kwenza umama wafuna ukufunda iqiniso. Waqala ukuya emihlanganweni ebandleni laseBronx wabe esebhapathizwa ngo-1940..
Ngaleso sikhathi, sasingekho isikhuthazo esiqondile sokuba abazali abangamaKristu bafunde iBhayibheli nezingane zabo. Ngesikhathi ngisacathula, ubaba wayesala nami lapho umama eya emihlanganweni nalapho eshumayela ngezimpelasonto. Ngemva kweminyaka embalwa, nathi saqala ukuya emihlanganweni kanye nomama. Wayekukhuthalele ukushumayela izindaba ezinhle futhi wayeqhuba izifundo zeBhayibheli eziningi. Empeleni, kwake kwaba nesikhathi lapho ayeziqhuba ngamaqembu ngoba zazihlala ngandawonye. Uma kuvalwe izikole ngangihamba naye ensimini. Ngaleyo ndlela, ngafunda okuningi ngeBhayibheli nendlela yokufundisa lokho elikushoyo.
Ngiyadabuka ukusho ukuthi ngesikhathi ngisemncane, ngangingalithandi ngokugcwele iqiniso. Ngangingenandaba. Nokho, lapho ngiba neminyaka engu-12, ngaba ummemezeli ongabhapathiziwe futhi kusukela lapho ngabe sengikukhuthalela ukuya enkonzweni yasensimini. NgoJulayi 24, 1954, ngineminyaka engu-16, nganikezela ukuphila kwami kuJehova ngabhapathizwa emhlanganweni owawuseToronto, eCanada.
INKONZO YASEBETHEL
Ebandleni kwakunabazalwane abakhonza noma ababeke bakhonza eBethel. Bangikhuthaza kakhulu. Ngangiyithanda indlela ababekhuluma ngayo nendlela ababecacisa ngayo amaqiniso eBhayibheli. Nakuba othisha esikoleni babefuna ngiye eNyuvesi, mina ngangizibekele umgomo wokuya eBethel. Ngakho, ngafaka isicelo sokuyokhonza eBethel emhlanganweni eToronto. Ngaphinde ngasifaka ngo-1955 emhlanganweni owawuseYankee Stadium, eNew York City. Ngemva kwalokho, lapho ngineminyaka engu-17, ngacelwa ukuba ngiyokhonza eBethel yaseBrooklyn ngoSepthemba 19, 1955. Ngosuku lwesibili ngiseBethel, ngaqala ukusebenza eMnyangweni Wokuhlanganisa Izincwadi e-117 Adams Street. Ngabe sengisebenza ngomshini ohlanganisa izingxenye zamakhasi angu-32 ukuze umshini othunga izincwadi uzithole zihleleke kahle.
Ngemva kwenyanga ngisebenza kulowo Mnyango, ngabelwa ukuyosebenza eMnyangweni Womagazini ngoba ngangikwazi ukuthayipha. Ngaleso sikhathi, abafowethu nodadewethu babethayipha amakheli ezikhokhelo zomagazini INqabayokulinda ne-Phaphama! Ngemva kwezinyanga ezimbalwa, ngabe sengiyosebenza eMnyangweni Wokuthumela Izincwadi. UKlaus Jensen, owayengamele lowo mnyango, wangicela ukuba ngihambe nomshayeli weloli elihambisa amabhokisi anezincwadi esikhumulweni semikhumbi ukuze zithunyelwe emhlabeni wonke. Kwakunamasaka omagazini okwakufanele ahanjiswe eposini ukuze athunyelwe emabandleni akulo lonke elase-United States. UMfoweth’ uJensen wathi umsebenzi odinga amandla ungangisiza kakhulu. Phela ngangingangothi lukamentshisi ngishaya u-57 kg esikalini. Ukuhambisa izincwadi esikhumulweni semikhumbi naseposini kwangisiza ngaba nomzimba. Kuyacaca ukuthi uMfoweth’ uJensen wayazi ukuthi kuzongisiza ngempela!
UMnyango Womagazini nawo wawuhambisa omagazini emabandleni. Ngaleyo ndlela ngagcine ngazi ngezilimi omagazini bethu abanyatheliswa ngazo eBrooklyn bese bethunyelwa kwezinye izindawo emhlabeni. Izilimi eziningi ngangingakaze ngizwe ngazo kodwa kwangijabulisa ukuthi omagazini abaningi babethunyelwa ezindaweni ezikude kakhulu. Ngaleso sikhathi ngangingazi ukuthi ngokuhamba kwesikhathi ngangizoba nelungelo lokuvakashela lezo zindawo eziningi ezikude.
Ngo-1961 ngabelwa ukuba ngisebenze eMnyangweni Wezezimali owawenganyelwe uGrant Suiter. Ngemva kweminyaka embalwa, ngabizelwa ehhovisini likaNathan Knorr owayehola umsebenzi wethu emhlabeni wonke. Wachaza ukuthi omunye wabazalwane owayesebenza ehhovisi lakhe wayezoya eSikoleni Senkonzo SoMbuso inyanga eyodwa nokuthi lapho ebuya wayezosebenza eMnyangweni Wenkonzo. Ngabelwa ukuba ngithathe indawo yakhe futhi ngisebenze noDon Adams. Kwaqondana nokuthi uDon nguye engamnika isicelo sami saseBethel emhlanganweni wango-1955. Abanye abazalwane ababili ababesebenza naye kwakunguRobert Wallen noCharles Molohan. Sobane sasebenza ndawonye iminyaka engaphezu kwengu-50. Ngiye ngakujabulela ngempela ukusebenza nala madoda athembekile nathanda uNkulunkulu.—IHu. 133:1.
Kusukela ngo-1970, ngathola isabelo sokuhambela amahhovisi egatsha eWatch Tower Society amasonto ambalwa njalo ngonyaka noma ngemva kweminyaka emibili. Ngaphambili lokho kwakubizwa ngokuthi ukuhanjelwa kwamagatsha. Lokhu kwakuhlanganisa ukuvakashela imikhaya yaseBethel nezithunywa zevangeli emhlabeni wonke, ukuze ngibakhuthaze futhi ngihlole izinto ukuthi zenziwa ngendlela efanele emagatsheni. Kwakujabulisa ngempela ukuhlangana nabathile ababesemakilasini okuqala eSikole saseGileyadi ababesakhonza ngokwethembeka emazweni aphesheya. Kube yilungelo elikhulu ukuya emazweni angaphezu kwangu-90 ngenza lo msebenzi.
UKUSHADA UMUNTU OTHEMBEKILE
Onke amalungu omkhaya waseBethel eBrooklyn ayabelwa emabandleni aseNew York City. Mina ngabelwa ebandleni laseBronx. Ibandla lokuqala kuleyo ndawo lakhula labe selihlukaniswa phakathi. Mina ngangihlanganyela kuleli okwaphuma kulo elesibili, i-Upper Bronx.
Phakathi nawo-1960, umndeni woFakazi owawudabuka eLatvia owawuthole iqiniso eningizimu yeBronx wathuthela ensimini yebandla. Indodakazi endala yakulowo mndeni, uLivija, yaba yiphayona elivamile ngokushesha nje ngemva kokuqeda isikole. Ngemva kwezinyanga ezimbalwa kamuva, uLivija wathuthela eMassachusetts wayokhonza endaweni eyayinesidingo esikhulu sabamemezeli boMbuso. Ngaqala ukumbhalela izincwadi ngimxoxela ngokwakwenzeka ebandleni, naye wayengibhalela angichazele ngemiphumela emihle ayeyithola enkozweni kuleyo ndawo yaseBoston.
Ngemva kweminyaka embalwa, uLivija waba yiphayona elikhethekile. Wayefuna ukukhonza uJehova ngamandla akhe onke, ngakho wafaka isicelo sokukhonza eBethel wabe esebizwa ngo-1971. Kwakubonakala sengathi uJehova ungizamela umuntu! Ngo-Okthoba 27, 1973, sashada futhi inkulumo yethu yomshado yabekwa uMfoweth’ uKnorr, lokho sakubheka njengelungelo. IzAga 18:22 zithi: “Ingabe umuntu uthole umfazi omuhle? Uthole into enhle, futhi uthakazelelwa nguJehova.” Mina noLavija siye saba nelungelo lokukhonza iminyaka engaphezu kwengu-40 eBethel. Siyaqhubeka sisekela ibandla laseBronx.
SIBAMBISENE IHLOMBE NEHLOMBE NABAFOWABO BAKAKRISTU
Kwakujabulisa ngempela ukukhonza noMfoweth’ uKnorr. Wayeyisikhonzi esikhuthele esithanda iqiniso futhi wayekwazisa kakhulu okwenziwa izithunywa zevangeli emhlabeni wonke. Izithunywa zevangeli eziningi zazingoFakazi bokuqala emazweni ezabelwa kuwo. Kwakubuhlungu ukubona uMfoweth’ uKnorr ehlushwa umdlavuza ngo-1976. Ngesinye isikhathi egula kakhulu engakwazi ukuvuka, wangicela ukuba ngimfundele ezinye zezinto ezazizonyatheliswa. Wathi mangibize uFrederick Franz ukuze naye alalele njengoba ngifunda. Kamuva ngathola ukuthi ngenxa yokuthi uMfoweth’ uFranz wayengasaboni kahle, uMfoweth’ uKnorr wayechitha isikhathi esiningi emfundela lezi zinto.
Umfoweth’ uKnorr washona ngo-1977, kodwa labo ababemazi futhi bemthanda baduduzwa ukuthi wayeqede inkambo yakhe yasemhlabeni ethembekile. (IsAm. 2:10) Ngemva kwalokho kwaba uMfoweth’ uFranz owengamela umsebenzi.
Ngaleso sikhathi ngangingunobhala kaMilton Henschel okwase kuphele iminyaka eminingi esebenza noMfoweth’ uKnorr. Umfoweth’ uHenschel wangitshela ukuthi umsebenzi wami oyinhloko eBethel wawuzoba ukusiza uMfoweth’ uFranz kunoma yini ayidingayo. Ngangihlale ngimfundela izinto ngaphambi kokuba zinyatheliswe. UMfoweth’ uFranz wayenenkumbulo enhle kakhulu ekwazi nokulalela angaphazamiseki njengoba kufundwa. Ngakujabulela ngempela ukumsiza ngaleyo ndlela kwaze kwaba yilapho eqeda inkambo yakhe yasemhlabeni ngoDisemba 1992.
Iminyaka engu-61 engiyichithe eBethel idlule ngokushesha. Abazali bami bashone bethembekile kuJehova, ngilangazelela ukubamukela lapho bevuswa ezweni elingcono kakhulu. (Joh. 5:28, 29) Ayikho into ekulesi simiso esidala engaqhathaniswa nelungelo elimangalisayo lokusebenza namadoda nabesifazane abathembekile sikhonza abantu bakaNkulunkulu emhlabeni wonke. Mina noLivija singasho ngokuqiniseka ukuthi kule minyaka sisenkonzweni yesikhathi esigcwele ‘injabulo kaJehova ibe yisiphephelo sethu.’—Neh. 8:10.
Inhlangano kaJehova ingasebenzisa noma ubani futhi akekho umuntu okhethekile, umsebenzi wokusakaza amaqiniso oMbuso uyaqhubeka. Kube yilungelo ukukhonza nabazalwane nodade abaqotho kuyo yonke le minyaka. Iningi labagcotshiwe engiye ngasebenza nalo alisekho emhlabeni. Kodwa ngiyabonga ngethuba engalithola lokuba abangane balaba bantu abathanda uJehova enkonzweni yakhe.
^ isig. 5 Amagama atholakala eBhayibhelini athi Shiyoli nelithi Hayidesi asho ithuna okungcwatshwa kulo abantu. Kodwa amanye amaBhayibheli asebenzisa igama elithi “isihogo.”


text:
Yiba Nesibindi
—UJehova Ungumsizi Wakho!
‘Yiba nesibindi futhi uthi: “UJehova ungumsizi wami.” ’
1, 2. Iziphi izinselele abantu abaningi ababethuthele kwamanye amazwe ababhekana nazo lapho bebuyela emakhaya? (Bheka isithombe esisekuqaleni.)
“NGESIKHATHI ngisebenza kwelinye izwe, nganginomsebenzi omuhle futhi ngihola kahle,” kusho u-Eduardo. * “Kodwa lapho ngiqala ukufunda iBhayibheli noFakazi BakaJehova, ngabona ukuthi nginomthwalo wemfanelo obaluleke kakhudlwana
2 U-Eduardo wayazi ukuthi wajabulisa uJehova ngokubuyela ekhaya. NjengoMarilyn, okukhulunywe ngaye esihlokweni esandulele, u-Eduardo kwadingeka aqale umsebenzi omkhulu wokulungisa ubuhlobo bakhe nomndeni wakhe. Wabhekana nanenselele yokondla umkakhe nezingane ezweni eliphansi kakhulu ngokwezomnotho. Wayezoziphilisa kanjani? Yiluphi usizo ayengalulindela kwabanye ebandleni?
UKULUNGISA UMONAKALO EKUPHILENI KOMNDENI NOKWAKHA INGOKOMOYA LAWO
3. Ukungabikho komzali kuzithinta kanjani izingane?
3 U-Eduardo uyavuma: “Ngangazi ukuthi ngangishiye izingane zami ngesikhathi ezazidinga ngaso kakhulu isiqondiso nothando lwami. Ngangingekho ukuze ngizifundele izindaba zeBhayibheli, ngithandaze nazo, ngizigone futhi ngidlale nazo.” (Dut. 6:7) Indodakazi yakhe endala, u-Anna, iyakhumbula: “Ngangizizwa ngingalondekile ngokomzwelo ngenxa yokungabi nobaba ekhaya. Lapho ebuya ekhaya, sasazi izwi lakhe nobuso kuphela. Ngangingakhululeki lapho enganga.”
4. Ukungabikho komyeni kuyiphazamisa kanjani indima yakhe njengenhloko?
4 Ukungabikho kukababa kuphazamisa nendima yakhe njengenhloko. Umka-Eduardo, uRuby, uyachaza: “Kwakudingeka ngifeze izindima ezimbili
5. Ubaba othile waqala kanjani ukulungisa umonakalo owabangelwa ukungabikho kwakhe, futhi waba yini umphumela?
5 U-Eduardo wayezimisele ukwenza konke angakwenza ukuze alungise ubuhlobo bakhe nomndeni wakhe futhi akhe nengokomoya lawo. “Umgomo wami kwakuwukugxilisa iqiniso ezinganeni zami ngezwi nangesibonelo
UKWAMUKELA UMTHWALO WEMFANELO
6. Isiphi isifundo abanye abazali abasifunda ngesikhathi sempi?
6 Okunye okuhlangenwe nakho kubonisa ukuthi ngesikhathi sempi eBalkans, abantwana boFakazi BakaJehova ababehlala khona babejabula naphezu kwezimo zokuphila ezinzima. Kungani? Ngenxa yokuthi abazali babengakwazi ukuya emsebenzini, babehlala emakhaya bafunde, badlale futhi baxoxe nezingane zabo. Kusifundisani lokhu? Izingane zidinga ukuba nabazali bazo ngaphezu kwemali noma izipho. Ngempela, njengoba iZwi likaNkulunkulu lisho, izingane ziyozuza uma zinakwa futhi ziqeqeshwa abazali.
7, 8. (a) Iliphi iphutha abanye abazali ababuyela emakhaya abalenzayo? (b) Abazali bangazisiza kanjani izingane zabo ukuba zinqobe imizwa engakhi?
7 Ngokudabukisayo, lapho izingane zibacasukela noma zingabanaki, abanye abazali ababuyayo baye bathi, “Kungani ningabongi ngakho konke enginenzele khona?” Nokho, ngokwengxenye enkulu isimo sengqondo esingesihle sezingane kungenzeka sabangelwa ukungabikho kwabazali. Yini umzali angayenza ukuze alungise lesi simo?
8 Cela uJehova ukuba akusize ubonise ukuqonda okwengeziwe emndenini wakho. Lapho uxoxa nomndeni wakho yibe usuvuma futhi wamukele ukuthi nawe unecala kule nkinga. Kungasiza ukuxolisa ngokusuka enhliziyweni. Njengoba oshade naye nezingane zakho bebona ukuthi uyazama ukulungisa izinto, bayobubona ubuqotho bakho. Ngokuzimisela nangesineke, ngokuhamba kwesikhathi ungaphinde uluthole uthando nenhlonipho emndenini wakho.
‘UKONDLA ABENDLU’
9. Kungani ‘ukondla abendlu’ yethu kungafanele kudinge ukuba silokhu silwela ukuthola izinto ezengeziwe ezibonakalayo?
9 Umphostoli uPawulu wathi lapho amaKristu asekhulile engasakwazi ukuzondla, izingane zawo nabazukulu kufanele ‘bakhokhe imbuyiselo abayikweleta abazali babo nabazali babazali babo.’ Kodwa uPawulu waqhubeka wanxusa wonke amaKristu ukuba aneliseke ngezidingo zawo zosuku
10. Singakubonisa kanjani ukuhlakanipha okuvela kuNkulunkulu endabeni yokwandisa izikweletu?
10 UJehova uyazi ukuthi siyayidinga imali. Kodwa imali ayinakusivikela futhi isisekele ngendlela ukuhlakanipha kukaNkulunkulu okungenza ngayo. (UmSh. 7:12; Luka 12:15) Ezimweni eziningi, abantu bawuthatha kancane umonakalo obangelwa ukuyosebenza kwelinye izwe, futhi asikho isiqinisekiso sokuthi bazoyenza imali kulawo mazwe. Empeleni, kunezingozi ezinkulu. Abantu abaningi abathuthela kwelinye izwe babuya sebenezikweletu ezinkulu nakakhulu. Kunokuba bakhonze uNkulunkulu ngokukhululekile, bagcina sebeyizigqila zalabo ababakweleta imali. (Funda izAga 22:7.) Inkambo yokuhlakanipha iwukukugwema zisuka ukuzifaka ezikweletini.
11. Ukunamathela ohlelweni lokusebenzisa imali kungayisiza kanjani imindeni ukuba inciphise izinkinga zezimali?
11 U-Eduardo wayazi ukuthi ukuze isinqumo sakhe sokuhlala nomndeni wakhe siphumelele, kwakudingeka ayisebenzise ngokuhlakanipha imali. Yena nomkakhe benza uhlelo lokusebenzisa imali olusekelwe ezintweni abazidinga ngempela. Uhlelo lokusebenzisa imali lwathi ukuqina kunalokho umndeni owawukujwayele. Kodwa wonke amalungu omndeni abambisana futhi awazange asebenzise imali ezintweni ezingabalulekile. * U-Eduardo uthi, “Ngokwesibonelo, ngazikhipha izingane zami ezikoleni ezibiza kakhulu futhi ngazitholela izikole zomphakathi ezingcono.” Yena nomndeni wakhe bathandazela ukuba athole umsebenzi owawungeke uphazamise isimiso sabo esingokomoya. UJehova wayiphendula kanjani imithandazo yabo?
12, 13. Iziphi izinyathelo ezingokoqobo omunye ubaba azithatha ukuze asekele umndeni wakhe, futhi uJehova wakubusisa kanjani ukuzimisela kwakhe ukugcina ukuphila kulula?
12 U-Eduardo uyakhumbula, “Sadonsa kanzima iminyaka emibili. Imali engangiyibekile yayiphela, iholo lami eliwubala lalingakwazi njalo ukukhokhela zonke izindleko, futhi ngangihlale ngikhathele. Kodwa sasikwazi ukuya kuyo yonke imihlangano nasenkonzweni yasensimini ndawonye.” U-Eduardo wanquma enhliziyweni yakhe ukuba angacabangi nakucabanga ngamathuba emisebenzi ayezomqhelelanisa nomndeni wakhe izinyanga noma iminyaka. Uthi, “Kunalokho, ngafunda ukwenza imisebenzi ehlukahlukene ukuze uma lungekho olunye uhlobo, ngenze olunye.”
13 Ngenxa yokuthi u-Eduardo kwakudingeka akhokhe izikweletu zakhe kancane kancane, kwadingeka akhokhe inzalo eyengeziwe emalini ayeyibolekile. Kodwa lokhu wakubheka njengento encane uma kuqhathaniswa nokuhlanganyela nomndeni wakhe kuzo zonke izici zokuphila kwawo, njengoba nje uJehova efisa ukuba abazali benze kanjalo. U-Eduardo uthi, “Imali engiyiholayo manje ayenzi ngisho namaphesenti ayishumi aleyo engangiyihola kwelinye izwe, kodwa asikaze silale singadlile. ‘Isandla sikaJehova asisifushane.’ Empeleni, sanquma ukuphayona. Kuyathakazelisa ukuthi ngemva kokwenza kanjalo, isimo somnotho saba ngcono futhi kwaba lula nokuthola izinto esizidingayo.”
UKUBHEKANA NOKUCINDEZELA KOMNDENI
14, 15. Imindeni ingabhekana kanjani nengcindezi yokubeka izinto ezibonakalayo kuqala kunezingokomoya, futhi ungaba yini umphumela uma ibeka isibonelo esihle?
14 Ezindaweni eziningi, abantu bazizwa bebophekile ukuba baphe izihlobo nabangane imali nezipho. U-Eduardo uyachaza, “Ukupha kuyisiko lethu futhi siyakujabulela.” Kodwa uyanezela: “Ngiyalinganisela. Ngizichazela kahle izihlobo zami ukuthi ngizozinika lokho enginamandla okuzinika khona ngaphandle kokubeka engcupheni izidingo nesimiso somndeni wami esingokomoya.”
15 Labo ababuyela emakhaya nalabo abenqabayo ukushiya imindeni yabo beyosebenza kwelinye izwe bavame ukubhekana nentukuthelo, ukwedelelwa nendumalo yezihlobo okungenzeka bezilindele ukondliwa yibo. Ezinye zithi abanalo uthando. (IzAga 19:
UKUBONISA UKHOLO KUNKULUNKULU
16. (a) Umuntu ‘angazikhohlisa kanjani ngokucabanga okungamanga’? (Jak. 1:22) (b) Uhlobo olunjani lwezinqumo uJehova alubusisayo?
16 Lapho efika ezweni elichumayo eshiye umyeni nezingane zakhe, udade othile watshela abadala: “Kuye kwadingeka sizidele kakhulu ukuze ngize lapha. Kuye kwadingeka nokuba umyeni wami ayeke ukukhonza njengomdala. Ngakho ngithemba ukuthi uJehova uzosibusisa lesi sinyathelo.” UJehova uhlale ezibusisa izinqumo ezisekelwe okholweni kodwa angasibusisa kanjani isinqumo esingahambisani nentando yakhe, ikakhulukazi uma sihilela ukudela amalungelo angcwele ngokungenasidingo?
17. Kungani kufanele sifune isiqondiso sikaJehova ngaphambi kokwenza izinqumo, futhi singakwenza kanjani lokho?
17 Funa isiqondiso sikaJehova ngaphambi kokwenza izinqumo noma kokuzibophezela, hhayi kamuva. Thandazela umoya wakhe ongcwele, ukuhlakanipha nesiqondiso sakhe. (2 Thim. 1:7) Zibuze: ‘Ngilalela uJehova ngaphansi kwaziphi izimo? Ingabe ngiyamlalela nalapho ngibhekene noshushiso?’ Uma kunjalo, uyamlalela yini nalapho ukwenza kanjalo kusho ukwehlisa izinga lokuphila kwakho? (Luka 14:33) Cela iseluleko esingokomBhalo kubadala, futhi ubonise ukholo nokwethembela esithembisweni sikaJehova sokuthi uyokusiza lapho ulalela iseluleko sakhe. Abadala ngeke bakwenzele izinqumo, kodwa bangakusiza unqume ngendlela eyogcina iholele enjabulweni.
18. Kuyisibopho sikabani ukondla umndeni, kodwa iziphi izimo ezinganika abanye ithuba lokusiza?
18 UJehova unike inhloko yomndeni “umthwalo” wansuku zonke wokondla umndeni wayo. Kufanele sibancome futhi sibathandazele labo abafeza lesi sabelo bengazange bashiye umuntu abashade naye noma izingane, naphezu kwengcindezi nesilingo sokwenza kanjalo. Izimo ezingalindelekile, ezinjengezinhlekelele noma ukugula, zivula ithuba lokuba sibonise uthando lwangempela lobuKristu nokuzwelana. (Gal. 6:
KHUMBULA UKUTHI UJEHOVA UNGUMSIZI WAKHO!
19, 20. Kungani kungawaduduza amaKristu ukwazi ukuthi uJehova uyowasiza?
19 ImiBhalo iyasinxusa: “Indlela yenu yokuphila mayingabi nalo uthando lwemali, naneliswe izinto ezikhona. Ngoba [uNkulunkulu] uthé: ‘Angisoze ngakushiya noma ngikulahle nganoma iyiphi indlela.’ Ukuze sibe nesibindi futhi sithi: ‘UJehova ungumsizi wami; ngeke ngesabe. Umuntu angangenzani?’ ” (Heb. 13:
20 Umdala onokuhlangenwe nakho ezweni elisathuthuka uthi, “Abantu bavame ukuphawula indlela oFakazi BakaJehova abajabule ngayo. Baphawula nokuthi ngisho noFakazi abampofu bahlale begqoke kahle futhi babonakala bephila kangcono kunabanye abantu.” Lokhu kuhambisana nesithembiso uJesu asenza kulabo ababeka uMbuso kuqala. (Math. 6:
21, 22. Kungani uzimisele ukubonisa ukuthi wethembele kuJehova?
21 U-Eduardo uthi, “Ngiyazi ukuthi anginakusibuyisa isikhathi engasichitha ngikude nomkami nezingane zami, kodwa angigxili ezintweni engizisola ngazo. Abantu abaningi engangisebenza nabo bacebile kodwa abajabule. Imindeni yabo inezinkinga ezinkulu. Nokho, umndeni wethu uyajabula kakhulu! Kungihlaba umxhwele ukubona abanye abazalwane abampofu kuleli zwe bebeka izinto ezingokomoya kuqala ekuphileni kwabo. Sonke siyakubona ukuba iqiniso kwesithembiso sikaJesu.”
22 Yiba nesibindi! Khetha ukulalela uJehova futhi wethembele kuye. Uthando lwakho ngoNkulunkulu, umuntu oshade naye nezingane zakho, malukushukumisele ukuba ufeze umthwalo wakho ongokomoya emndenini wakho. Ngenxa yalokho, uyozibonela ukuthi ‘uJehova ungumsizi wakho.’
^ isig. 1 Amagama ashintshiwe.
^ isig. 11 Bheka uchungechunge oluthi “Indlela Yokuphatha Imali” kuyi-Phaphama! ka-September 2011.